text:
i henhold til artikel
 LAW.CONFISC.10 [Forpligtelse til konfiskation] er underlagt den nationale lovgivning i den
 bistandssøgte medlemsstat.
 2. Den bistandssøgte stat er bundet af de faktiske omstændigheder, for så vidt som de er
 anført i en dom eller en retsafgørelse, der er truffet af en domstol i den bistandssøgende stat, eller i
 det omfang en sådan domfældelse eller retsafgørelse implicit er baseret på dem.
 3. Hvis konfiskationen består af et krav om betaling af et pengebeløb, omregner den
 kompetente myndighed i den bistandssøgte stat det pågældende beløb til valutaen i den
 pågældende stat til den vekselkurs, der er gældende på det tidspunkt, hvor afgørelsen om at
 fuldbyrde konfiskationen træffes.
 369
 ---pagebreak--- Artikel LAW.CONFISC.12: Konfiskerede formuegoder
 1. Med forbehold af denne artikels stk. 2 og 3 skal formuegoder, der konfiskeres i henhold til
 artikel LAW.CONFISC.10 [Forpligtelse til konfiskation] og LAW.CONFISC.11 [Fuldbyrdelse af
 konfiskation], disponeres over af den bistandssøgte stat i overensstemmelse med dens nationale
 lovgivning og administrative procedurer.
 2. Når den bistandssøgte stat handler efter anmodning fra en anden stat i henhold til artikel
 LAW.CONFISC.10 [Forpligtelse til konfiskation], lægger den i det omfang, det er tilladt i henhold til
 national lovgivning, og efter anmodning herom, særlig vægt på tilbagelevering af de konfiskerede
 formuegoder til den bistandssøgende stat, således at den kan yde erstatning til ofre for forbrydelsen
 eller tilbagelevere formuegoderne til deres reelle ejere.
 3. Når den bistandssøgte stat handler efter anmodning fra en anden stat i henhold til artikel
 LAW.CONFISC.10 [Forpligtelse til konfiskation] og efter at have taget højde for et offers ret til
 tilbagegivelse af eller godtgørelse for formuegoder i henhold til denne artikels stk. 2, skal den
 bistandssøgte stat disponere over de midler, der opnås ved fuldbyrdelse af en afgørelse om
 konfiskation, som følger:
 a) hvis beløbet er lig med eller under [10 000 EUR], tilfalder beløbet den bistandssøgte stat eller
 b) hvis beløbet overstiger [10 000 EUR], overfører den bistandssøgte stat 50 % af det inddrevne
 beløb til den bistandssøgende stat.
 4. Uanset stk. 3 kan den bistandssøgende stat og den bistandssøgte stat i hvert enkelt tilfælde
 lægge særlig vægt på at indgå andre aftaler eller ordninger om disponering over formuegoder, som
 de finder passende.
 Artikel LAW.CONFISC.13: Ret til fuldbyrdelse og maksimalt beslaglæggelsesbeløb
 1. En anmodning om konfiskation indgivet i henhold til artikel LAW.CONFISC.10 [Forpligtelse til
 konfiskation] berører ikke den bistandssøgende stats ret til selv at fuldbyrde afgørelsen om
 konfiskation.
 2. Intet i dette afsnit skal fortolkes således, at den samlede værdi af konfiskationen må
 overstige det pengebeløb, der er angivet i afgørelsen om konfiskation. Hvis en stat konstaterer, at
 dette kan ske, indleder de berørte stater konsultationer for at undgå et sådant resultat.
 Artikel LAW.CONFISC.14: Fængsling ved misligholdelse
 Den bistandssøgte stat må ikke pålægge en person fængsling ved misligholdelse eller nogen anden
 foranstaltning, der begrænser en persons frihed, som følge af en anmodning i henhold til artikel
 LAW.CONFISC.10 [Forpligtelse til konfiskation], uden samtykke fra den bistandssøgende stat.
 Artikel LAW.CONFISC.15: Årsager til afslag
 1. Samarbejde i henhold til dette afsnit kan nægtes, hvis:
 a) den bistandssøgte stat


text:
mener, at fuldbyrdelsen af anmodningen ville være i strid med
 princippet om "ne bis in idem" eller
 370
 ---pagebreak--- b) den lovovertrædelse, som anmodningen vedrører, ikke udgør en lovovertrædelse i henhold til
 den bistandssøgte stats lovgivning, hvis den begås inden for dens jurisdiktion; denne årsag til
 afslag finder imidlertid kun anvendelse på samarbejde i henhold til artikel LAW.CONFISC.3
 [Forpligtelse til bistand] til LAW.CONFISC.7 [Meddelelser uden forudgående anmodning], for
 så vidt som den ønskede bistand indebærer tvangsforanstaltninger.
 2. Det Forenede Kongerige og Unionen på vegne af en hvilken som helst af dens
 medlemsstater kan underrette specialudvalget vedrørende retshåndhævelse og retligt samarbejde
 om, at det krav om dobbelt strafbarhed, der er omhandlet i denne artikels stk. 1, litra b), på basis af
 gensidighedsprincippet ikke anvendes, forudsat at den strafbare handling, der ligger til grund for
 anmodningen:
 a) er en af de strafbare handlinger anført i artikel LAW.SURR 79 [Anvendelsesområde], stk. 4,
 som defineret i den bistandssøgende stats lovgivning, og
 b) kan straffes af den bistandssøgende stat med frihedsstraf eller en anden frihedsberøvende
 foranstaltning af en maksimal varighed på mindst tre år.
 3. Samarbejde i henhold til artikel LAW.CONFISC.3 [Forpligtelse til bistand] til LAW.CONFISC.7
 [Meddelelser uden forudgående anmodning], for så vidt som den begærede bistand indebærer
 tvangsforanstaltninger, og i henhold til artikel LAW.CONFISC.8 [Forpligtelse til at træffe midlertidige
 foranstaltninger] og LAW.CONFISC.9 [Gennemførelse af midlertidige foranstaltninger] kan også
 nægtes, hvis de begærede foranstaltninger ikke kan træffes i henhold til den bistandssøgte
 medlemsstats nationale lovgivning med henblik på efterforskninger eller retssager i en tilsvarende
 national sag.
 4. Hvis krævet af den nationale lovgivning i den bistandssøgte stat, kan samarbejde i henhold
 til artikel LAW.CONFISC.3 [Forpligtelse til bistand] til LAW.CONFISC.7 [Meddelelser uden
 forudgående anmodning], for så vidt som den begærede bistand indebærer tvangsforanstaltninger,
 og i henhold til artikel LAW.CONFISC.8 [Forpligtelse til at træffe midlertidige foranstaltninger] og
 LAW.CONFISC.9 [Gennemførelse af midlertidige foranstaltninger] også nægtes, hvis de begærede
 foranstaltninger eller andre foranstaltninger med tilsvarende virkninger ikke er tilladt i henhold til
 den bistandssøgende medlemsstats nationale lovgivning, eller, for så vidt angår de kompetente
 myndigheder i den bistandssøgende stat, hvis anmodningen ikke er godkendt af en judiciel
 myndighed, der handler i forbindelse med strafbare handlinger.
 5. Samarbejde i henhold til artikel LAW.CONFISC.10 [Forpligtelse til konfiskation] til
 LAW.CONFISC.14 [Fængsling ved misligholdelse] kan også nægtes, hvis:
 a) der i henhold til national lovgivning i den bistandssøgte stat ikke er hjemmel for konfiskation
 for den type lovovertrædelse, som anmodningen vedrører
 b) det, uden at dette berører forpligtelsen i henhold til artikel LAW.CONFISC.10 [Forpligtelse til
 konfiskation], stk. 3, ville være i strid med principperne i den bistandssøgte stats nationale
 lovgivning vedrørende grænserne for konfiskation for så vidt angår forholdet mellem en
 lovovertrædelse og:
 i) en økonomisk fordel, der kan betegnes som dens udbytte eller
 ii) formuegoder, der kan betegnes som dens redskaber
 371
 ---pagebreak--- c) konfiskation i henhold til national lovgivning i den bistandssøgte stat ikke længere kan
 pålægges eller fuldbyrdes på grund af den tid, der er gået
 d) anmodningen, uden at dette berører artikel LAW.CONFISC.10 [Forpligtelse til konfiskation],
 stk. 5 og

type: contracts

jurisdiction: EU


text:
6, ikke vedrører en tidligere dom eller en afgørelse af retslig karakter eller en
 erklæring i en sådan afgørelse om, at der er begået en eller flere strafbare handlinger, på
 grundlag af hvilken der er truffet afgørelse om eller anmodes om konfiskation
 e) konfiskation enten ikke kan fuldbyrdes i den bistandssøgende stat eller stadig er omfattet af
 almindelige retsmidler eller
 f) anmodningen vedrører en afgørelse om konfiskation, der er truffet i henhold til en afgørelse
 afsagt i en sag, hvor den person, der er genstand for afgørelsen, har været in absentia, og hvor
 den retssag, som den bistandssøgende stat har gennemført, og som førte til en sådan
 afgørelse, efter den bistandssøgte stats opfattelse ikke opfylder de mindsterettigheder til
 forsvar, som tilkommer enhver, mod hvem der rettes en strafferetlig anklage.
 6. Med henblik på stk. 5, litra f), anses en afgørelse ikke for at være afsagt in absentia, hvis:
 a) det er blevet bekræftet eller udtalt, efter at den pågældende person har gjort indsigelse, eller
 b) den er appelleret, forudsat at appellen er indgivet af den berørte person.
 7. Når der med henblik på stk. 5, litra f), tages hensyn til, om mindsteretten til et forsvar er
 blevet opfyldt, tager den bistandssøgte stat hensyn til, at den pågældende person bevidst har
 forsøgt at unddrage sig retsforfølgning, eller at den pågældende person, efter at have haft mulighed
 for at indbringe en klage mod afgørelsen afsagt in absentia, valgte ikke at gøre det. Det samme
 gælder, hvis den pågældende person efter lovlig forkyndelse af stævningen til at give møde, valgte
 ikke at gøre det eller anmode om udsættelse.
 8. Staterne må ikke påberåbe sig bankhemmelighed som grund til at nægte noget samarbejde i
 henhold til dette afsnit. Hvis den pågældende stats nationale lovgivning kræver det, kan en
 bistandssøgt stat kræve, at en anmodning om samarbejde, som indebærer, at bankhemmeligheden
 hæves, skal være godkendt af en judiciel myndighed, der agerer i forbindelse med strafbare
 handlinger.
 9. Den bistandssøgte stat kan ikke påberåbe sig:
 a) at den person, der er genstand for efterforskning eller en afgørelse om konfiskation, der er
 truffet af myndighederne i den bistandssøgende stat, er en juridisk person som en hindring for
 at yde samarbejde i henhold til dette afsnit
 b) at den fysiske person, mod hvem der er afsagt kendelse om konfiskation af udbytte, er afgået
 ved døden, eller at en juridisk person, mod hvem der er afsagt kendelse om konfiskation af
 udbytte, efterfølgende er blevet opløst, som en hindring for at yde bistand i henhold til artikel
 LAW.CONFISC.10 [Forpligtelse til konfiskation], stk. 1, litra a) eller
 c) at den person, der er genstand for efterforskning eller en afgørelse om konfiskation, som er
 truffet af myndighederne i den bistandssøgende stat, er nævnt i anmodningen som både
 ophavsmand til den underliggende strafbare handling og til hvidvaskning af penge, som en
 hindring for at yde samarbejde i henhold til dette afsnit.
 372
 ---pagebreak--- Artikel LAW.CONFISC.16: Høring og information
 Hvis der er vægtige grunde til at antage, at fuldbyrdelsen af en afgørelse om indefrysning


text:
eller
 konfiskation vil indebære en reel risiko for beskyttelsen af de grundlæggende rettigheder,
 konsulterer den bistandsøgte stat, inden den træffer afgørelse om fuldbyrdelse af afgørelsen om
 indefrysning eller konfiskation, den bistandssøgende stat og kan kræve, at der gives de nødvendige
 oplysninger.
 Artikel LAW.CONFISC.17: Udsættelse
 Den bistandssøgte stat kan udsætte behandlingen af en anmodning, hvis en sådan indgriben vil være
 til skade for dens myndigheders efterforskninger eller retsforfølgning.
 Artikel LAW.CONFISC.18: Delvis eller betinget imødekommelse af en anmodning
 Før samarbejde afvises eller udskydes i henhold til dette afsnit, skal den bistandssøgte stat, hvis det
 er relevant efter at have konsulteret den bistandssøgende stat, overveje, om anmodningen kan
 imødekommes delvist eller underlægges sådanne betingelser, som den anser for nødvendige.
 Artikel LAW.CONFISC.19: Meddelelse af dokumenter
 1. Medlemsstaterne yder hinanden den størst mulige grad af gensidig bistand ved forkyndelse
 af retslige dokumenter til personer, der er berørt af midlertidige foranstaltninger og konfiskation.
 2. Intet i denne artikel har til formål at gribe ind i:
 a) muligheden for at sende retslige dokumenter direkte til personer i udlandet via
 postforsendelse og
 b) muligheden for, at stævningsmænd, tjenestemænd eller andre kompetente myndigheder i
 den pågældende stat forkynder retslige dokumenter direkte gennem den pågældende stats
 konsulære myndigheder eller gennem de judicielle myndigheder, herunder stævningsmænd
 og tjenestemænd, eller andre kompetente myndigheder i bestemmelsesstaten.
 3. Ved forkyndelse af retslige dokumenter til personer i udlandet, der er berørt af midlertidige
 foranstaltninger eller afgørelser om konfiskation truffet i afsendelsesstaten, skal denne stat angive,
 hvilke retsmidler der er til rådighed i statens nationale lovgivning for sådanne personer.
 Artikel LAW.CONFISC.20: Anerkendelse af udenlandske afgørelser
 1. Når den bistandssøgte stat behandler en anmodning om samarbejde i henhold til artikel
 LAW.CONFISC.8 [Forpligtelse til at træffe midlertidige foranstaltninger] til LAW.CONFISC.14
 [Fængsling ved misligholdelse], anerkender den bistandssøgte stat enhver retsafgørelse, der er
 truffet af en domstol eller anklagemyndighed i den bistandssøgende stat, vedrørende tredjeparters
 rettigheder.
 2. Anerkendelse kan nægtes, hvis:
 a) tredjeparter ikke havde tilstrækkelig mulighed for at gøre deres rettigheder gældende
 b) afgørelsen er uforenelig med en afgørelse, der allerede er truffet i den bistandssøgte stat om
 samme emne
 373
 ---pagebreak--- c) det er uforeneligt med de grundlæggende retsprincipper i den bistandssøgte stat eller
 d) afgørelsen blev truffet i strid med bestemmelser om enekompetence i henhold til national
 lovgivning i den bistandssøgte stat.
 Artikel LAW.CONFISC.21: Myndigheder
 1. Hver stat udpeger en central myndighed med ansvar for at sende og besvare anmodninger,
 der er indgivet i henhold til dette afsnit, efterkommelsen af sådanne anmodninger eller
 fremsendelsen af dem til de myndigheder, der er kompetente med hensyn til deres fuldbyrdelse.
 2. Unionen kan udpege et EU-organ, der ud over medlemsstaternes kompetente myndigheder
 kan fremsætte og i givet fald efterkomme anmodninger i henhold til dette afsnit. En sådan
 anmodning skal med henblik på dette afsnit behandles som en anmodning fra en medlemsstat.
 Unionen kan også udpege dette EU-organ til at være den centrale myndighed, der er ansvarlig for at
 sende og besvare anmodninger fra eller til dette organ i henhold til dette afsnit.
 Artikel LAW.CONFISC.22: Direkte kommunikation
 1. De centrale myndigheder


text:
kommunikerer direkte med hinanden.
 2. I hastetilfælde kan anmodninger eller meddelelser i henhold til dette afsnit sendes direkte af
 de judicielle myndigheder i den bistandssøgende stat til judicielle myndigheder i den bistandssøgte
 stat. I sådanne tilfælde sendes der samtidig en kopi til den centrale myndighed i den bistandssøgte
 stat via den centrale myndighed i den bistandssøgende stat.
 3. Hvis der fremsættes en anmodning i henhold til stk. 2, og myndigheden ikke har kompetence
 til at behandle anmodningen, henviser den anmodningen til den kompetente nationale myndighed
 og underretter den bistandssøgende stat direkte om, at den har gjort dette.
 4. Anmodninger og meddelelser i henhold til artikel LAW.CONFISC.3 [Forpligtelse til bistand] til
 LAW.CONFISC.7 [Meddelelser uden forudgående anmodning], som ikke indebærer
 tvangsforanstaltninger, kan fremsendes direkte af de kompetente myndigheder i den
 bistandssøgende stat til de kompetente myndigheder i den bistandssøgte stat.
 5. Udkast til anmodninger eller meddelelser i henhold til dette afsnit kan sendes direkte af de
 judicielle myndigheder i den bistandssøgende stat til judicielle myndigheder i den bistandssøgte stat
 forud for en formel anmodning for at sikre, at den formelle anmodning kan behandles effektivt ved
 modtagelsen, og at den indeholder tilstrækkelige oplysninger og dokumentation til, at den kan
 opfylde kravene i den bistandssøgte stats lovgivning.
 Artikel LAW.CONFISC.23: Anmodningers form og sprog
 1. Alle anmodninger i henhold til dette afsnit skal fremsættes skriftligt. De kan sendes
 elektronisk eller ved hjælp af et hvilket som helst andet telekommunikationsmiddel, forudsat at den
 bistandssøgte stat på anmodning er forberedt på til enhver tid at frembringe et skriftligt spor af en
 sådan kommunikation samt originalen.
 2. Anmodninger i henhold til stk. 1 fremsættes på et af den bistandssøgte stats officielle sprog
 eller på et andet sprog, som den bistandssøgte stat har givet meddelelse om i overensstemmelse
 med stk. 3, eller på dennes vegne.
 374
 ---pagebreak--- 3. Det Forenede Kongerige og Unionen på vegne af en hvilken som helst af dens
 medlemsstater kan hver især meddele specialudvalget vedrørende retshåndhævelse og retligt
 samarbejde om det eller de sprog, som ud over den pågældende stats officielle sprog kan anvendes
 til at fremsætte anmodninger i henhold til dette afsnit.
 4. Anmodninger i henhold til artikel LAW.CONFISC.8 [Forpligtelse til at træffe midlertidige
 foranstaltninger] om foreløbige foranstaltninger fremsættes under anvendelse af formularen i BILAG
 LAW-8.
 5. Anmodninger i henhold til artikel LAW.CONFISC.10 [Forpligtelse til konfiskation] om
 konfiskation fremsættes under anvendelse af formularen i BILAG LAW-8.
 6. Specialudvalget vedrørende retshåndhævelse og retligt samarbejde kan ændre de
 formularer, der er omhandlet i stk. 4 og 5, hvis det er nødvendigt.
 7. Det Forenede Kongerige og Unionen på vegne af en hvilken som helst af dens
 medlemsstater kan hver især meddele specialudvalget for retshåndhævelse og retligt samarbejde, at
 det/den kræver oversættelse af alle bilag til et af den bistandssøgte stats officielle sprog eller til et
 andet sprog angivet i overensstemmelse med denne artikels stk. 3. I tilfælde af anmodninger i
 henhold til artikel LAW.CONFISC.8 [Forpligtelse til at træffe midlertidige foranstaltninger], stk. 4, kan
 en sådan oversættelse af bilag fremsendes til den bistandssøgte stat inden for 48


text:
timer efter
 fremsendelsen af anmodningen, uden at dette berører de frister, der er fastsat i artikel
 LAW.CONFISC.8 [Forpligtelse til at træffe foreløbige foranstaltninger], stk. 4.
 Artikel LAW.CONFISC.24: Legalisering
 Dokumenter, der fremsendes i henhold til dette afsnit, er fritaget for alle formaliteter i forbindelse
 med legalisering.
 Artikel LAW.CONFISC.25: Anmodningens indhold
 1. Enhver anmodning om samarbejde i henhold til dette afsnit skal indeholde nærmere
 oplysninger om:
 a) den myndighed, der fremsætter anmodningen, og den myndighed, der foretager
 efterforskningen eller procedurerne
 b) formålet med og begrundelsen for anmodningen
 c) de forhold, herunder relevante omstændigheder (såsom dato, sted og omstændigheder for
 den strafbare handling), som efterforskningen eller procedurerne vedrører, medmindre der er
 tale om en anmodning om meddelelse
 d) for så vidt samarbejdet omfatter tvangsforanstaltninger:
 i) teksten til lovbestemmelserne eller, hvis dette ikke er muligt, en erklæring om den
 relevante lovgivning, der finder anvendelse, og
 ii) en angivelse af, at den ønskede foranstaltning eller enhver anden foranstaltning med
 tilsvarende virkning kan træffes på den bistandssøgende stats område i henhold til den
 bistandssøgende stats egen nationale lovgivning
 375
 ---pagebreak--- e) om nødvendigt og så vidt muligt:
 i) oplysninger om den eller de pågældende personer, herunder navn, fødselsdato og
 fødested, nationalitet og opholdssted samt, hvis der er tale om en juridisk person, dens
 hjemsted og
 ii) det formuegode, som der anmodes om samarbejde i forbindelse med, dets beliggenhed,
 dets forbindelse til den eller de pågældende personer, enhver forbindelse med den
 strafbare handling samt alle tilgængelige oplysninger om andre personer og interesser i
 formuegodet og
 f) enhver særlig procedure, som den anmodende stat ønsker at få efterlevet.
 2. En anmodning om midlertidige foranstaltninger i henhold til artikel LAW.CONFISC.8
 [Forpligtelse til at træffe midlertidige foranstaltninger] vedrørende beslaglæggelse af formuegoder,
 hvor en afgørelse om konfiskation, der består af et krav om betaling af et pengebeløb, kan realiseres,
 skal også angive et maksimumsbeløb, som der søges inddrivelse af i det pågældende formuegode.
 3. Ud over de i denne artikels stk. 1 nævnte oplysninger skal enhver anmodning i henhold til
 artikel LAW.CONFISC.10 [Forpligtelse til konfiskation] indeholde:
 a) for så vidt angår artikel LAW.CONFISC.10 [Forpligtelse til konfiskation], stk. 1, litra a):
 i) en bekræftet genpart af afgørelsen om konfiskation truffet af retten i den
 bistandssøgende stat og en erklæring af de grunde, som afgørelsen er baseret på, hvis
 disse ikke fremgår af selve afgørelsen
 ii) en erklæring fra den kompetente myndighed i den bistandssøgende stat om, at
 afgørelsen om konfiskation kan fuldbyrdes og ikke er omfattet af almindelige retsmidler
 iii) oplysning om, i hvilket omfang der anmodes om fuldbyrdelse af afgørelsen, og
 iv) oplysning om nødvendigheden af at træffe eventuelle midlertidige foranstaltninger
 b) for så vidt angår artikel LAW.CONFISC.10 [Forpligtelse til konfiskation], stk. 1, litra b), en
 angivelse af de faktiske omstændigheder, som den bistandssøgende stat har påberåbt sig, der
 er tilstrækkelig til at sætte den bistandssøgte stat i stand til at anmode om afgørelsen i
 henhold til dens nationale lovgivning
 c) i tilfælde, hvor tredjeparter har haft mulighed for at påberåbe sig rettigheder, dokumenter,
 der viser, at dette har været tilfældet.


text:
Artikel LAW.CONFISC.26: Mangelfulde anmodninger
 1. Hvis en anmodning ikke er i overensstemmelse med bestemmelserne i dette afsnit, eller hvis
 de afgivne oplysninger ikke er tilstrækkelige til, at den bistandssøgte stat kan behandle
 anmodningen, kan den pågældende stat bede den bistandssøgende stat om at ændre anmodningen
 eller supplere den med yderligere oplysninger.
 2. Den bistandssøgte stat kan fastsætte en frist for modtagelsen af sådanne ændringer eller
 oplysninger.
 376
 ---pagebreak--- 3. Indtil de ønskede ændringer eller oplysninger er modtaget i forbindelse med en anmodning i
 henhold til artikel LAW.CONFISC.10 [Forpligtelse til konfiskation], kan den bistandssøgte stat træffe
 enhver af de foranstaltninger, der er omhandlet i artikel LAW.CONFISC.3 [Forpligtelse til bistand] til
 LAW.CONFISC.9 [Gennemførelse af midlertidige foranstaltninger].
 Artikel LAW.CONFISC.27: Flere forskellige anmodninger
 1. Hvis den bistandssøgte stat modtager mere end én anmodning i henhold til artikel
 LAW.CONFISC.8 [Forpligtelse til at træffe midlertidige foranstaltninger] eller artikel LAW.CONFISC.10
 [Forpligtelse til konfiskation], er disse flere forskellige anmodninger ikke til hinder for, at den
 pågældende stat behandler anmodninger, der indebærer iværksættelse af midlertidige
 foranstaltninger.
 2. Hvis der foreligger flere forskellige anmodninger i henhold til artikel LAW.CONFISC.10
 [Forpligtelse til konfiskation], overvejer den bistandssøgte stat at konsultere de bistandssøgende
 stater.
 Artikel LAW.CONFISC.28: Begrundelsespligt
 Den bistandssøgte stat skal begrunde enhver beslutning om at afvise, udsætte eller betinge enhver
 form for samarbejde i henhold til dette afsnit.
 Artikel LAW.CONFISC.29: Information
 1. Den bistandssøgte stat underretter straks den bistandssøgende stat om:
 a) den foranstaltning, der er iværksat på grundlag af en anmodning i henhold til dette afsnit
 b) det endelige resultat af den foranstaltning, der er gennemført på grundlag af anmodningen i
 henhold til dette afsnit
 c) en afgørelse om helt eller delvist at afvise, udsætte eller betinge enhver form for samarbejde i
 henhold til dette afsnit
 d) enhver form for omstændigheder, der gør det umuligt at gennemføre den pågældende
 handling, eller som kan forsinke den i væsentlig grad og
 e) såfremt der træffes midlertidige foranstaltninger som følge af en anmodning i henhold til
 artikel LAW.CONFISC.3 [Forpligtelse til bistand] til LAW.CONFISC.8 [Forpligtelse til at træffe
 midlertidige foranstaltninger], sådanne bestemmelser i den nationale lovgivning, som
 automatisk ville føre til ophævelse af den midlertidige foranstaltning.
 2. Den bistandssøgende stat underretter straks den bistandssøgte stat om:
 a) enhver fornyet prøvelse, afgørelse eller ethvert andet forhold, som bevirker, at afgørelsen om
 konfiskation ophører med helt eller delvist at kunne fuldbyrdes og
 b) enhver udvikling, det være sig faktuel eller retlig, som bevirker, at der ikke længere er grund til
 at træffe foranstaltninger i henhold til dette afsnit.
 377
 ---pagebreak--- 3. Hvis en stat på grundlag af den samme afgørelse om konfiskation anmoder om konfiskation i
 mere end én stat, underretter den alle de stater, som berøres af fuldbyrdelsen af afgørelsen om
 anmodningen.
 Artikel LAW.CONFISC.30: Begrænsninger for anvendelse
 1. Den bistandssøgte stat kan gøre fuldbyrdelsen af en anmodning betinget af, at de
 indhentede oplysninger eller bevismidler ikke uden dens forudgående samtykke anvendes eller
 videregives af myndighederne i den bistandssøgende stat til brug i andre efterforskninger eller
 procedurer end dem, der er anført i anmodningen.
 2. Uden forudgående


text:
samtykke fra den bistandssøgte stat må de oplysninger og beviser, som
 den bistandssøgte stat har fremlagt i henhold til dette afsnit, ikke anvendes eller videregives af den
 bistandssøgende stats myndigheder til andre efterforskninger eller procedurer end dem, der er
 anført i anmodningen.
 3. Personoplysninger, der meddeles i henhold til dette afsnit, kan anvendes af den stat, hvortil
 de er videregivet:
 a) med henblik på sager, der er omfattet af dette afsnit
 b) andre retslige og administrative procedurer, som hænger direkte sammen med de procedurer,
 der er nævnt i litra a)
 c) for at forebygge en umiddelbar og alvorlig trussel mod den offentlige sikkerhed eller
 d) til ethvert andet formål, kun med forudgående samtykke fra den videregivende stat,
 medmindre den pågældende stat har indhentet samtykke fra den registrerede.
 4. Denne artikel finder også anvendelse på personoplysninger, der ikke meddeles, men er
 indhentet på anden måde i henhold til dette afsnit.
 5. Denne artikel finder ikke anvendelse på personoplysninger, der er indhentet af en stat i
 henhold til dette afsnit, og som har oprindelse i den pågældende stat.
 Artikel LAW.CONFISC.31: Fortrolighed
 1. Den bistandssøgende stat kan kræve, at den bistandssøgte stat behandler anmodningens
 omstændigheder og indhold fortroligt, undtagen i det omfang efterkommelse af anmodningen
 tilsiger andet. Hvis den bistandssøgte stat ikke kan opfylde kravet om fortrolighed, underretter den
 omgående den bistandssøgende stat herom.
 2. Den bistandssøgende stat skal, hvis det ikke er i modstrid med de grundlæggende principper
 i den nationale lovgivning, og hvis den anmodes herom, behandle alle beviser og oplysninger, som
 den bistandssøgte stat har fremlagt, fortroligt, medmindre videregivelsen er nødvendig i forbindelse
 med de efterforskninger eller procedurer, der er beskrevet i anmodningen.
 3. Med forbehold af bestemmelserne i den nationale lovgivning skal en stat, som har modtaget
 meddelelser uden forudgående anmodning i henhold til artikel LAW.CONFISC.7 [Meddelelser uden
 forudgående anmodning], overholde ethvert krav om fortrolighed som krævet af den stat, der giver
 oplysningerne. Hvis den modtagende stat ikke kan opfylde et sådant krav, underretter den straks
 den fremsendende stat.
 378
 ---pagebreak--- Artikel LAW.CONFISC.32: Omkostninger
 De ordinære omkostninger til efterkommelse af en anmodning afholdes af den bistandssøgte stat.
 Hvis omkostninger af væsentlig eller ekstraordinær karakter er nødvendige for at efterkomme en
 anmodning, skal den bistandssøgende stat og den bistandssøgte stat konsultere hinanden for at nå
 til enighed om betingelserne for gennemførelsen af anmodningen og om, hvordan omkostningerne
 skal afholdes.
 Artikel LAW.CONFISC.33: Skadeserstatninger
 1. Når en person har indledt en retssag om ansvar for skader som følge af en handling eller
 undladelse i forbindelse med samarbejdet i henhold til dette afsnit, skal de berørte stater overveje
 at konsultere hinanden, hvis det er relevant, for at fastslå, hvordan de skyldige skadeserstatninger
 skal fordeles.
 2. En stat, som er blevet genstand for et erstatningssøgsmål, bestræber sig på at underrette
 den anden stat om sådanne tvister, hvis den pågældende stat kan have en interesse i sagen.
 Artikel LAW.CONFISC.34: Retsmidler
 1. Hver stat sikrer, at personer, der berøres af foranstaltninger i henhold til artikel
 LAW.CONFISC.8 [Forpligtelse til at træffe foreløbige foranstaltninger] til LAW.CONFISC.11
 [Fuldbyrdelse af


text:
konfiskation] har effektive retsmidler med henblik på at sikre deres rettigheder.
 2. De materielle grunde til de foranstaltninger, der anmodes om i henhold til artikel
 LAW.CONFISC.8 [Forpligtelse til at træffe midlertidige foranstaltninger] til LAW.CONFISC.11
 [Fuldbyrdelse af konfiskation], kan ikke anfægtes ved en domstol i den bistandssøgte stat.
 AFSNIT XII: ANDRE BESTEMMELSER
 Artikel LAW.OTHER.134: Underretninger
 1. Senest på datoen for denne aftales ikrafttræden foretager Unionen og Det Forenede
 Kongerige en af de underretninger, der er omhandlet i artikel LAW.SURR.82
 [Undtagelsesbestemmelse vedrørende politiske lovovertrædelser], stk. 2, artikel LAW.SURR.83
 [Undtagelsesbestemmelse vedrørende nationalitet], stk. 2, og artikel LAW.SURR.91 [Samtykke til
 overgivelse], stk. 4, og meddeler i det omfang, det er muligt, om en sådan underretning ikke skal
 foretages.
 I det omfang en sådan underretning eller meddelelse ikke er foretaget i forhold til en stat på det
 tidspunkt, der er nævnt i første afsnit, kan der hurtigst muligt og senest to måneder efter denne
 aftales ikrafttræden foretages underretning herom i forhold til den pågældende stat.
 I denne mellemliggende periode kan enhver stat, for hvilken der ikke er foretaget underretning i
 henhold til artikel LAW.SURR.82 [Undtagelsesbestemmelse vedrørende politiske lovovertrædelser],
 stk. 2, artikel LAW.SURR.83 [Undtagelsesbestemmelse vedrørende nationalitet], stk. 2, eller artikel
 LAW.SURR.91 [Samtykke til overgivelse], stk. 4, og som ikke har været genstand for en angivelse af,
 at der ikke skal gives en sådan underretning, benytte sig af de muligheder, der er fastsat i nævnte
 artikel, som om en sådan underretning var blevet foretaget i forhold til den pågældende stat. I
 forbindelse med artikel LAW.SURR.83 [Undtagelsesbestemmelse vedrørende nationalitet], stk. 2,
 kan en stat kun benytte sig af de muligheder, der er fastsat i nævnte artikel, i det omfang dette er
 379
 ---pagebreak--- foreneligt med kriterierne for at foretage en underretning.
 2. De underretninger, der er omhandlet i artikel LAW.SURR.79 [Anvendelsesområde], stk. 4,
 artikel LAW.SURR.85 [Anvendelse af den centrale myndighed], stk. 1, artikel LAW.SURR.86
 [Arrestordrens indhold og form], stk. 2, artikel LAW.SURR.105 [Mulig retsforfølgning for andre
 lovovertrædelser], stk. 1, artikel LAW.SURR.106 [Overgivelse eller senere udlevering], stk. 1, artikel
 LAW.CONFISC.4 [Anmodninger om oplysninger om bankkonti og bankbokse], stk. 4, artikel
 LAW.CONFISC.5 [Anmodninger om oplysninger om banktransaktioner], stk. 5, artikel LAW.CONFISC.6
 [Anmodninger om overvågning af banktransaktioner], stk. 5, artikel LAW.CONFISC.15 [Årsager til
 afslag], stk. 2, og artikel LAW.CONFISC.23 [Anmodningers form og sprog], stk. 3 og 7, kan foretages
 på ethvert tidspunkt.
 3. De underretninger, der er omhandlet i artikel LAW.SURR.85 [Anvendelse af den centrale
 myndighed], stk. 1, artikel LAW.SURR.86 [Arrestordrens indhold og form], stk. 2, og artikel CONFISC
 23 [Anmodningers form og sprog], stk. 3 og 7, kan til enhver tid ændres.
 4. De underretninger, der er omhandlet i artikel LAW.SURR.82 [Undtagelsesbestemmelse
 vedrørende politiske lovovertrædelser], stk. 2, artikel LAW.SURR.83 [Undtagelsesbestemmelse
 vedrørende nationalitet], stk. 2, artikel LAW.SURR.85 [Anvendelse af den centrale myndighed],
 stk. 1, artikel LAW.SURR.91 [Samtykke til overgivelse], stk. 4, artikel LAW.CONFISC.4 [Anmodninger
 om oplysninger om bankkonti og bankbokse], stk. 4, artikel LAW.CONFISC.5 [Anmodninger om
 oplysninger om banktransaktioner], stk. 5, og artikel LAW.CONFISC.6 [Anmodninger om overvågning
 af banktransaktioner], stk. 5, kan til enhver tid trækkes tilbage.
 5. Unionen offentliggør oplysninger


text:
om underretninger fra Det Forenede Kongerige, jf. artikel
 LAW.SURR.85 [Anvendelse af den centrale myndighed], stk. 1, i Den Europæiske Unions Tidende.
 6. Senest på datoen for denne aftales ikrafttræden meddeler Det Forenede Kongerige Unionen
 navnet på følgende myndigheder:
 a) den myndighed, der er ansvarlig for at modtage og behandle PNR-oplysninger i henhold til
 afsnit III [Overførsel og behandling af passagerlisteoplysninger (PNR-oplysninger)]
 b) den myndighed, der betragtes som den kompetente retshåndhævende myndighed med
 henblik på afsnit V [Samarbejde med Europol], og en kort beskrivelse af dens beføjelser
 c) det nationale kontaktpunkt, der er udpeget i henhold til artikel LAW.EUROPOL 50 [Nationalt
 kontaktpunkt og forbindelsesofficerer], stk. 1
 d) den myndighed, der betragtes som den kompetente myndighed med henblik på afsnit VI
 [Samarbejde med Eurojust], og en kort beskrivelse af dens beføjelser
 e) det kontaktpunkt, der er udpeget i henhold til artikel LAW.EUROJUST.65 [Kontaktpunkter ved
 Eurojust], stk. 1
 f) Det Forenede Kongeriges nationale korrespondent på terrorismeområdet, der er udpeget i
 henhold til artikel LAW.EUROJUST.65 [Kontaktpunkter ved Eurojust], stk. 2
 g) den myndighed, der i henhold til Det forenede Kongeriges nationale lovgivning har beføjelse
 til at udstede en arrestordre som omhandlet i artikel LAW.SURR.78 [Definitioner], litra c), og
 den myndighed, der i henhold til Det forenede Kongeriges nationale lovgivning har beføjelse
 til at udstede en arrestordre som omhandlet i artikel LAW.SURR.78 [Definitioner], litra d)
 380
 ---pagebreak--- h) den myndighed, som Det Forenede Kongerige har udpeget i henhold til artikel LAW.SURR.103
 [Transit], stk. 3
 i) den centrale myndighed, som Det Forenede Kongerige har udpeget i henhold til artikel
 LAW.EXINF.122 [Centrale myndigheder]
 j) den centrale myndighed, som Det Forenede Kongerige har udpeget i henhold til artikel
 LAW.CONFISC.21 [Centrale myndigheder], stk. 1.
 Unionen offentliggør oplysninger om de i stk. 1 nævnte myndigheder i Den Europæiske Unions
 Tidende.
 7. Senest på datoen for denne aftales ikrafttræden meddeler Unionen på egne vegne eller på
 vegne af medlemsstaterne, alt efter hvad der er relevant, Det forenede Kongerige oplysninger om
 følgende myndigheder:
 a) de passageroplysningsenheder, som hver medlemsstat har oprettet eller udpeget med henblik
 på at modtage og behandle PNR-oplysninger i henhold til afsnit III [Overførsel og behandling af
 passagerlisteoplysninger (PNR-oplysninger)]
 b) de myndighed, der i henhold til hver enkelt medlemsstats nationale lovgivning har beføjelse til
 at udstede en arrestordre som omhandlet i artikel LAW.SURR.78 [Definitioner], litra c), og den
 myndighed, der i henhold til hver enkelt medlemsstats nationale lovgivning har beføjelse til at
 udstede en arrestordre som omhandlet i artikel LAW.SURR.78 [Definitioner], litra d)
 c) den myndighed, som hver enkelt medlemsstat har udpeget i henhold til artikel LAW.SURR.103
 [Transit], stk. 3
 d) det EU-organ, der er omhandlet i artikel LAW.MUTAS.114 [Definition af kompetent
 myndighed]
 e) den centrale myndighed, som hver enkelt medlemsstat har udpeget i henhold til artikel
 LAW.EXINF.122 [Centrale myndigheder]
 f) den centrale myndighed, som hver enkelt medlemsstat har udpeget i henhold til artikel
 LAW.CONFISC.21 [Centrale myndigheder], stk. 1
 g) ethvert EU-organ, der er udpeget i henhold til artikel LAW.CONFISC.21 [Myndigheder], stk. 2,
 og om det også er udpeget som en central myndighed i henhold til sidste punktum i


text:
samme
 stykke.
 8. De meddelelser, der gives i henhold til stk. 6 eller 7, kan til enhver tid ændres. Sådanne
 ændringer sendes til specialudvalget vedrørende retshåndhævelse og retligt samarbejde.
 9. Det Forenede Kongerige og Unionen kan underrette mere end én myndighed for så vidt
 angår henholdsvis stk. 6, litra a), b), d), e), g), h), i) og j), og stk. 7 og kan begrænse sådanne
 underretninger til kun særlige formål.
 10. Når Unionen foretager de meddelelser, der er omhandlet i denne artikel, angiver den, hvilke
 af dens medlemsstater meddelelsen gælder for, eller om den foretager meddelelsen på egne vegne.
 381
 ---pagebreak--- Artikel LAW.OTHER.135: Revision og evaluering
 1. Denne del revideres i fællesskab i overensstemmelse med artikel FINPROV.3 [Revision] eller
 efter anmodning fra en af parterne, hvis det er aftalt i fællesskab.
 2. Parterne træffer på forhånd afgørelse om, hvordan revisionen skal gennemføres, og
 meddeler hinanden sammensætningen af deres respektive revisionshold. Revisionsholdene skal
 omfatte personer med passende ekspertise med hensyn til de spørgsmål, der undersøges. Med
 forbehold af gældende lovgivning kræves det, at alle deltagere i den fælles evaluering respekterer
 tavshedspligten vedrørende drøftelserne og har den fornødne sikkerhedsgodkendelse. Med henblik
 på en sådan revision sørger Det Forenede Kongerige og Unionen for passende adgang til relevant
 dokumentation, systemer og personale.
 3. Revisionen skal navnlig vedrøre den praktiske gennemførelse, fortolkning og udvikling af
 denne del, jf. dog stk. 2.
 Artikel LAW.OTHER.136: Ophør
 1. Med forbehold af artikel FINPROV.8 [Ophør] kan hver part til enhver tid bringe denne del til
 ophør ved skriftlig meddelelse ad diplomatisk vej. I så tilfælde ophører denne del med at være i kraft
 på den første dag i den niende måned efter datoen for meddelelse heraf.
 2. Hvis denne del bringes til ophør, fordi Det Forenede Kongerige eller en medlemsstat har
 opsagt den europæiske menneskerettighedskonvention eller protokol nr. 1, 6 eller 13 hertil, ophører
 denne del dog med at være i kraft fra den dato, hvor opsigelsen får virkning, eller, hvis meddelelsen
 om opsigelsen sker efter denne dato, på femtendedagen efter denne meddelelse.
 3. Hvis en af parterne i henhold til denne artikel giver meddelelse om ophør, mødes
 specialudvalget vedrørende retshåndhævelse og retligt samarbejde for at afgøre, hvilke
 foranstaltninger der er nødvendige for at sikre, at ethvert samarbejde, der indledes i henhold til
 denne del, og som berøres af ophøret, indgås på passende vis. For så vidt angår alle
 personoplysninger, der indhentes gennem samarbejde i henhold til denne del, inden det ophører
 med at være i kraft, sikrer parterne under alle omstændigheder, at det beskyttelsesniveau, som
 personoplysningerne blev videregivet under, opretholdes, efter at ophøret får virkning.
 Artikel LAW.OTHER.137: Suspension
 1. I tilfælde af alvorlige og systemiske mangler hos den ene part med hensyn til beskyttelsen af
 de grundlæggende rettigheder eller retsstatsprincippet kan den anden part ved skriftlig meddelelse
 via de diplomatiske kanaler suspendere denne del eller afsnittene deri. I en sådan meddelelse
 angives de alvorlige og systemiske mangler, der ligger til grund for suspensionen.
 2. I tilfælde af alvorlige og systemiske mangler hos den ene part med hensyn til


text:
beskyttelse af
 personoplysninger, herunder hvis disse mangler har ført til, at en relevant afgørelse om
 tilstrækkeligheden af beskyttelsesniveauet er ophørt, kan den anden part ved skriftlig meddelelse
 via de diplomatiske kanaler suspendere denne del eller afsnittene deri. I en sådan meddelelse
 angives de alvorlige og systemiske mangler, der ligger til grund for suspensionen.
 3. Med henblik på stk. 2 forstås ved "relevant afgørelse om tilstrækkeligheden af
 beskyttelsesniveauet" følgende:
 382
 ---pagebreak--- a) for så vidt angår Det Forenede Kongerige, en afgørelse vedtaget af Europa-Kommissionen i
 overensstemmelse med artikel 36 i direktiv (EU) 2016/68082 eller tilsvarende efterfølgende
 lovgivning, der attesterer et tilstrækkeligt beskyttelsesniveau
 b) for så vidt angår Unionen, en afgørelse vedtaget af Det Forenede Kongerige, der attesterer et
 tilstrækkeligt beskyttelsesniveau med henblik på videregivelse, der er omfattet af del 3 i Data
 Protection Act 201883 (eller tilsvarende efterfølgende lovgivning).
 4. I forbindelse med suspensionen af afsnit III [Overførsel og behandling af
 passagerlisteoplysninger (PNR)] eller afsnit X [Bekæmpelse af hvidvaskning af penge og finansiering
 af terrorisme] omfatter henvisninger til en "relevant afgørelse om tilstrækkeligheden af
 beskyttelsesniveauet" også:
 a) for så vidt angår Det Forenede Kongerige, en afgørelse vedtaget af Europa-Kommissionen i
 overensstemmelse med artikel 45 i forordning (EU) 2016/67984 eller tilsvarende efterfølgende
 lovgivning, der attesterer et tilstrækkeligt beskyttelsesniveau
 b) for så vidt angår Unionen, en afgørelse vedtaget af Det Forenede Kongerige, der attesterer et
 tilstrækkeligt beskyttelsesniveau med henblik på videregivelse, der er omfattet af del 2 i Data
 Protection Act 2018 (eller tilsvarende efterfølgende lovgivning).
 5. De afsnit, der er berørt af suspensionen, ophører midlertidigt med at finde anvendelse den
 første dag i den tredje måned efter datoen for den i stk. 1 eller 2 omhandlede meddelelse,
 medmindre den part, der har givet meddelelse om suspensionen, senest to uger inden udløbet af
 denne periode, alt efter omstændighederne, i henhold til stk. 7, litra d), via de diplomatiske kanaler
 skriftligt underretter den anden part om sin tilbagetrækning af den første meddelelse eller om en
 indskrænkning af suspensionens omfang. I sidstnævnte tilfælde ophører kun de afsnit, der er
 omhandlet i den anden meddelelse, midlertidigt med at finde anvendelse.
 6. Hvis en part giver meddelelse om suspensionen af et eller flere afsnit i denne del i henhold
 til stk. 1 eller 2, kan den anden part ved skriftlig meddelelse via de diplomatiske kanaler suspendere
 alle de resterende afsnit med tre måneders varsel.
 7. Ved den i stk. 1 eller 2 omhandlede meddelelse om suspension forelægges sagen straks for
 Partnerskabsrådet. Partnerskabsrådet undersøger mulighederne for at give den part, der har givet
 meddelelse om suspensionen, mulighed for at udsætte dens ikrafttræden, begrænse dens
 anvendelsesområde eller trække den tilbage. Med henblik herpå kan Partnerskabsrådet efter
 henstilling fra specialudvalget vedrørende retshåndhævelse og retligt samarbejde:
 82
 Europa-Parlamentets og Rådets direktiv (EU) 2016/680 af 27. april 2016 om beskyttelse af fysiske
 personer i forbindelse med kompetente myndigheders behandling af personoplysninger med henblik på at
 forebygge, efterforske, afsløre eller retsforfølge strafbare handlinger eller fuldbyrde strafferetlige sanktioner
 og om fri udveksling af sådanne oplysninger og om ophævelse af Rådets rammeafgørelse 2008/977/RIA (EUT L


text:
119 af 4.5.2016, s. 89).
 83
 2018, kapitel 12.
 84
 Europa-Parlamentets og Rådets forordning (EU) 2016/679 af 27. april 2016 om beskyttelse af fysiske
 personer i forbindelse med behandling af personoplysninger og om fri udveksling af sådanne oplysninger og
 om ophævelse af direktiv 95/46/EF (generel forordning om databeskyttelse) (EØS-relevant tekst) (EUT L 119 af
 4.5.2016, s. 1).
 383
 ---pagebreak--- a) nå til enighed om fælles fortolkninger af bestemmelserne i denne del
 b) anbefale parterne passende foranstaltninger
 c) vedtage passende tilpasninger af denne del, som er nødvendige for at tage højde for
 årsagerne til suspensionen, og som højst er gyldige i 12 måneder, og
 d) forlænge den i stk. 5 omhandlede periode med op til tre måneder.
 8. Hvis en af parterne i henhold til denne artikel giver meddelelse om suspension, mødes
 specialudvalget vedrørende retshåndhævelse og retligt samarbejde for at afgøre, hvilke
 foranstaltninger der er nødvendige for at sikre, at ethvert samarbejde, der indledes i henhold til
 denne del, og som berøres af meddelelsen, indgås på passende vis. Under alle omstændigheder
 sikrer parterne med hensyn til alle personoplysninger, der er indhentet gennem samarbejde i
 henhold til denne del, inden de afsnit, der er berørt af suspensionen, midlertidigt ophører med at
 finde anvendelse, at det beskyttelsesniveau, som personoplysningerne blev videregivet under,
 opretholdes, efter at suspensionen får virkning.
 9. De suspenderede afsnit genindsættes den første dag i måneden efter den dato, hvor den
 part, der har givet meddelelse om suspensionen i henhold til stk. 1 eller 2, ad diplomatisk vej
 skriftligt har underrettet den anden part om sin hensigt om at genindføre de suspenderede afsnit.
 Den part, der har givet meddelelse om suspensionen i henhold til stk. 1 eller 2, skal gøre dette straks
 efter, at de alvorlige og systemiske mangler hos den anden part, som lå til grund for suspensionen,
 er ophørt med at eksistere.
 10. Efter meddelelsen om, at det er hensigten at genindføre de suspenderede afsnit i
 overensstemmelse med stk. 9, genindsættes de resterende afsnit, der er suspenderet i henhold til
 stk. 6, samtidig med at de afsnit, der er suspenderet i henhold til stk. 1 eller 2, genindsættes.
 Artikel LAW.OTHER.138: Udgifter
 Parterne og medlemsstaterne, herunder parternes eller medlemsstaternes institutioner, organer og
 kontorer, afholder deres egne udgifter i forbindelse med gennemførelsen af denne del, medmindre
 andet er fastsat i denne aftale.
 AFSNIT XIII: TVISTBILÆGGELSE
 Artikel LAW.DS.1: Formål
 Formålet med dette afsnit er at etablere en hurtig, effektiv og virkningsfuld ordning til at forebygge
 og bilægge tvister mellem parterne vedrørende denne del, herunder tvister, der vedrører denne del,
 når det finder anvendelse i forbindelse med situationer, der er omfattet af andre bestemmelser i
 denne aftale, med henblik på at nå frem til gensidigt acceptable løsninger, når det er muligt.
 Artikel LAW.DS.2: Anvendelsesområde
 1. Dette afsnit finder anvendelse på tvister mellem parterne vedrørende denne del ("de
 omfattede bestemmelser").
 2. De omfattede bestemmelser skal omfatte alle bestemmelser i denne del med undtagelse af:
 384
 ---pagebreak--- a) artikel LAW.GEN.5 [Samarbejdets omfang, hvis en medlemsstat ikke længere deltager i
 tilsvarende foranstaltninger i henhold til EU-retten]


text:
b) artikel LAW.PRUM.19 [Suspension og ikkeanvendelse]
 c) artikel LAW.PNR.28 (14) [Opbevaring af PNR-oplysninger]
 d) artikel LAW.PNR.38 [Suspension af samarbejdet i henhold til dette afsnit]
 e) artikel LAW.OTHER.136 [Ophør]
 f) artikel LAW.OTHER.137 [Suspension] og
 g) artikel LAW.DS.6 [Suspension].
 Artikel LAW.DS.3: Eksklusivitet
 Parterne forpligter sig til ikke at forelægge en tvist mellem dem vedrørende denne del for en anden
 mekanisme til tvistbilæggelse end dem, der er fastsat i dette afsnit.
 Artikel LAW.DS.4: Konsultationer
 1. Hvis en part ("den klagende part") mener, at den anden part ("den besvarende part") har
 tilsidesat en forpligtelse i henhold til denne del, bestræber parterne sig på at finde en løsning ved at
 indlede konsultationer i god tro med det formål at nå frem til en gensidigt acceptabel løsning.
 2. Den klagende part kan indkalde til konsultationer ved indgivelse af en skriftlig anmodning til
 den besvarende part. Den klagende part angiver i sin skriftlige anmodning årsagerne til
 anmodningen, herunder angivelse af de handlinger eller undladelser, som den klagende part anser
 for at give anledning til, at den besvarende part misligholder en forpligtelse, med angivelse af de
 omfattede bestemmelser, som den anser for gældende.
 3. Den besvarende part besvarer anmodningen med det samme og senest to uger efter datoen
 for indgivelse heraf. Der holdes regelmæssige konsultationer inden for en periode på tre måneder
 efter datoen for indgivelsen af anmodningen ved personligt fremmøde eller ved andre
 kommunikationsmåder, der aftales af parterne.
 4. Konsultationerne afsluttes senest tre måneder efter indgivelsen af anmodningen,
 medmindre parterne er enige om at fortsætte konsultationerne.
 5. Den klagende part kan anmode om, at konsultationerne afholdes inden for rammerne af
 specialudvalget vedrørende retshåndhævelse og retligt samarbejde eller inden for rammerne af
 Partnerskabsrådet. Det første møde finder sted senest en måned efter anmodningen om
 konsultationer, jf. denne artikels stk. 2. Specialudvalget vedrørende retshåndhævelse og retligt
 samarbejde eller Partnerskabsrådet kan til enhver tid beslutte at henvise sagen til
 Partnerskabsrådet. Partnerskabsrådet kan også selv tage sig af sagen. Specialudvalget vedrørende
 retshåndhævelse og retligt samarbejde eller i givet fald Partnerskabsrådet kan bilægge tvisten ved
 en afgørelse. En sådan afgørelse betragtes som en gensidigt acceptabel løsning som omhandlet i
 artikel LAW.DS.5 [Gensidigt acceptabel løsning].
 6. Den klagende part kan til enhver tid ensidigt trække sin anmodning om konsultationer
 tilbage. I så fald afsluttes konsultationerne straks.
 385
 ---pagebreak--- 7. Konsultationer og navnlig alle oplysninger, der betegnes som fortrolige, og holdninger, som
 parterne indtager under konsultationerne, er fortrolige.
 Artikel LAW.DS.5: Gensidigt acceptabel løsning
 1. Parterne kan til enhver tid nå frem til en gensidigt acceptabel løsning vedrørende tvister i
 henhold til artikel LAW.DS.2 [Anvendelsesområde].
 2. Den gensidigt acceptable løsning kan vedtages ved en afgørelse truffet af specialudvalget
 vedrørende retshåndhævelse og retligt samarbejde eller Partnerskabsrådet. Hvis den gensidigt
 acceptable løsning består af en aftale om parternes fælles fortolkning af bestemmelserne i denne
 del, vedtages denne gensidigt acceptabel løsning ved en afgørelse truffet af Partnerskabsrådet.
 3. Hver part træffer de nødvendige foranstaltninger for at gennemføre den gensidigt
 acceptable løsning inden for den aftalte frist.
 4. Den gennemførende part giver senest ved udløbet af den aftalte frist


text:
den anden part skriftlig
 meddelelse om enhver foranstaltning, som den har truffet for at gennemføre den gensidigt
 acceptable løsning.
 Artikel LAW.DS.6: Suspension
 1. Hvis konsultationerne i henhold til artikel LAW.DS.4 [Konsultationer] ikke har ført til en
 gensidigt acceptabel løsning som omhandlet i artikel LAW.DS.5 [Gensidigt acceptabel løsning],
 forudsat at den klagende part ikke har trukket sin anmodning om konsultationer tilbage i henhold til
 artikel LAW.DS.4 [Konsultationer], stk. 6, og hvis den klagende part finder, at den besvarende part
 alvorligt misligholder sine forpligtelser i henhold til de bestemmelser, der er omhandlet i artikel
 LAW.DS.4 [Konsultationer], stk. 2, kan den klagende part ved skriftlig meddelelse via diplomatiske
 kanaler suspendere de afsnit i denne del, som den alvorlige misligholdelse vedrører. I en sådan
 meddelelse angives, hvilken alvorlig misligholdelse af forpligtelser der ligger til grund for
 suspensionen.
 2. De afsnit, der berøres af suspensionen, ophører midlertidigt med at finde anvendelse den
 første dag i den tredje måned efter datoen for den i stk. 1 omhandlede meddelelse eller enhver
 anden dato, som parterne er blevet enige om, medmindre den klagende part senest to uger inden
 udløbet af denne frist skriftligt underretter den besvarende part via de diplomatiske kanaler om sin
 tilbagetrækning af den første meddelelse eller om en indskrænkning af suspensionens
 anvendelsesområde. I sidstnævnte tilfælde ophører kun de afsnit, der er omhandlet i den anden
 meddelelse, midlertidigt med at finde anvendelse.
 3. Hvis den klagende part giver meddelelse om suspensionen af et eller flere afsnit i denne del i
 henhold til stk. 1, kan den besvarende part ved skriftlig meddelelse via de diplomatiske kanaler
 suspendere alle de resterende afsnit med tre måneders varsel.
 4. Hvis der gives meddelelse om suspension i henhold til denne artikel, mødes specialudvalget
 vedrørende retshåndhævelse og retligt samarbejde for at afgøre, hvilke foranstaltninger der er
 nødvendige for at sikre, at ethvert samarbejde, der indledes i henhold til denne del, og som berøres
 af meddelelsen, indgås på passende vis. Under alle omstændigheder sikrer parterne med hensyn til
 alle personoplysninger, der er indhentet gennem samarbejde i henhold til denne del, inden de afsnit,
 der er berørt af suspensionen, midlertidigt ophører med at finde anvendelse, at det
 beskyttelsesniveau, som personoplysningerne blev videregivet under, opretholdes, efter at
 suspensionen får virkning.
 386
 ---pagebreak--- 5. De suspenderede afsnit genindsættes den første dag i måneden efter den dato, hvor den
 klagende part ad diplomatisk vej skriftligt har underrettet den besvarende part om sin hensigt om at
 genindføre de suspenderede afsnit. Den klagende part gør straks dette, når den finder, at den
 alvorlige misligholdelse af de forpligtelser, der lå til grund for suspensionen, er ophørt med at
 eksistere.
 6. Efter meddelelse fra den klagende part om, at den agter at genindføre de suspenderede
 afsnit i henhold til stk. 5, genindsættes de resterende afsnit, som den besvarende part har
 suspenderet i henhold til stk. 3, samtidig med at de afsnit, der suspenderes af den klagende part i
 henhold til stk. 1, genindsættes.
 Artikel LAW.DS.7: Frister
 1. Alle frister, der er omhandlet i dette afsnit, er alt efter omstændighederne regnet i


text:
uger eller
 måneder fra dagen efter den handling, de refererer til.
 2. Alle frister, der er omhandlet i dette afsnit, kan ændres ved aftale mellem parterne.
 387
 ---pagebreak--- FJERDE DEL: TEMATISK SAMARBEJDE
 AFSNIT I: SUNDHEDSMÆSSIG SIKKERHED
 Artikel HS.1: Samarbejde om sundhedsmæssig sikkerhed
 1. I denne artikel forstås ved en "alvorlig grænseoverskridende sundhedstrussel" en livstruende
 eller anden alvorlig fare for sundheden af biologisk, kemisk, miljømæssig eller ukendt oprindelse,
 som spreder sig eller indebærer en betydelig risiko for spredning på tværs af grænserne af mindst én
 medlemsstat og Det Forenede Kongerige.
 2. Parterne underretter hinanden om en alvorlig grænseoverskridende sundhedstrussel, der
 berører den anden part, og bestræber sig på at gøre dette rettidigt.
 3. Hvis der foreligger en alvorlig grænseoverskridende sundhedstrussel, kan Unionen efter
 skriftlig anmodning fra Det Forenede Kongerige give Det Forenede Kongerige ad hoc-adgang til sit
 system for tidlig varsling og reaktion i forbindelse med den særlige trussel, således at parterne og
 medlemsstaternes kompetente myndigheder kan udveksle relevante oplysninger, vurdere risici for
 folkesundheden og koordinere de foranstaltninger, der kan være nødvendige for at beskytte
 folkesundheden. Unionen bestræber sig på at reagere rettidigt på Det Forenede Kongeriges skriftlige
 anmodning.
 Unionen kan desuden opfordre Det Forenede Kongerige til at deltage i et udvalg, der er nedsat i
 Unionen, og som består af repræsentanter for medlemsstaterne, med henblik på at støtte
 udvekslingen af oplysninger og koordineringen i forbindelse med den alvorlige grænseoverskridende
 sundhedstrussel.
 Begge ordninger skal være midlertidige og under alle omstændigheder ikke vare længere end, hvad
 parterne efter at have hørt hinanden vurderer er nødvendigt for den pågældende alvorlige
 grænseoverskridende sundhedstrussel.
 4. Med henblik på den i stk. 2 omhandlede informationsudveksling og eventuelle anmodninger
 i henhold til stk. 3 udpeger hver af parterne et kontaktpunkt og underretter den anden part herom.
 Kontaktpunkterne skal også:
 a) bestræbe sig på at gøre det lettere for parterne at forstå, om en trussel udgør en alvorlig
 grænseoverskridende sundhedstrussel eller ej
 b) søge gensidigt acceptable løsninger på alle tekniske spørgsmål, der måtte opstå i forbindelse
 med gennemførelsen af dette afsnit.
 5. Det Forenede Kongerige overholder alle gældende betingelser for anvendelse af systemet
 for tidlig varsling og reaktion samt det i stk. 3 omhandlede udvalgs forretningsorden i den
 pågældende adgangsperiode, der vedrører en særlig alvorlig grænseoverskridende sundhedstrussel.
 Hvis, efter at der er udvekslet oplysninger mellem parterne:
 a) Unionen vurderer, at Det Forenede Kongerige ikke har overholdt ovennævnte betingelser eller
 forretningsorden, kan Unionen indstille Det Forenede Kongeriges adgang til systemet for tidlig
 388
 ---pagebreak--- varsling og reaktion eller landets deltagelse i dette udvalg, alt efter hvad der er relevant, for så
 vidt angår den pågældende trussel
 b) Det Forenede Kongerige vurderer, at det ikke kan acceptere betingelserne eller
 forretningsordenen, kan Det Forenede Kongerige trække sin deltagelse i systemet for tidlig
 varsling og reaktion eller sin deltagelse i dette udvalg tilbage for så vidt angår den pågældende
 trussel.
 6. Når det er i parternes gensidige interesse, samarbejder de i internationale fora om
 forebyggelse, opdagelse, forberedelse og reaktion på etablerede og nye trusler mod den
 sundhedsmæssige sikkerhed.
 7. Det Europæiske Center


text:
for Forebyggelse af og Kontrol med Sygdomme og Det Forenede
 Kongeriges relevante organ med ansvar for overvågning, epidemiske efterretninger og videnskabelig
 rådgivning om smitsomme sygdomme samarbejder om tekniske og videnskabelige spørgsmål af
 fælles interesse for parterne og kan med henblik herpå indgå et aftalememorandum.
 AFSNIT II: CYBERSIKKERHED
 Artikel CYB.1: Dialog om cyberspørgsmål
 Parterne bestræber sig på at etablere en regelmæssig dialog for at udveksle oplysninger om
 relevante politikudviklinger, herunder om international sikkerhed, sikkerhed i forbindelse med nye
 teknologier, forvaltning af internettet, cybersikkerhed, cyberforsvar og cyberkriminalitet.
 Artikel CYB.2: Samarbejde om cyberspørgsmål
 1. Når det er i parternes gensidige interesse, samarbejder de om cyberspørgsmål gennem
 udveksling af bedste praksis og praktiske samarbejdsforanstaltninger med henblik på at fremme og
 beskytte et åbent, frit, stabilt og sikkert cyberspace, baseret på anvendelse af gældende folkeret og
 internationale normer for ansvarlig statslig adfærd og regionale cybertillidsskabende
 foranstaltninger.
 2. Parterne bestræber sig også på at samarbejde i relevante internationale organer og fora og
 bestræbe sig på at styrke den globale cyberrobusthed og øge tredjelandes evne til effektivt at
 bekæmpe cyberkriminalitet.
 Artikel CYB.3: Samarbejde med IT-Beredskabsenheden for Den Europæiske Union
 Med forbehold af forudgående godkendelse fra styrelsesrådet for IT-Beredskabsenheden — Den
 Europæiske Union (CERT-EU) skal CERT-EU og Det Forenede Kongeriges nationale IT-beredskabshold
 på et frivilligt, rettidigt og gensidigt grundlag samarbejde om at udveksle oplysninger om værktøjer
 og metoder såsom teknikker, taktikker, procedurer og bedste praksis og om generelle trusler og
 sårbarheder.
 389
 ---pagebreak--- Artikel CYB.4: Deltagelse i specifikke aktiviteter i samarbejdsgruppen, der er nedsat ved direktiv (EU)
 2016/1148
 1. Med henblik på at fremme samarbejdet om cybersikkerhed og samtidig sikre, at Unionens
 beslutningsproces er uafhængig, kan de relevante nationale myndigheder i Det Forenede Kongerige
 efter indbydelse, som Det forenede Kongerige også kan anmode om, fra formanden for
 samarbejdsgruppen i samråd med Kommissionen deltage i følgende af samarbejdsgruppens
 aktiviteter:
 a) udveksling af bedste praksis med hensyn til opbygning af kapacitet til sikring af net- og
 informationssystemer
 b) udveksling af oplysninger omhandlende øvelser vedrørende sikkerheden i net- og
 informationssystemer
 c) udveksling af oplysninger, erfaringer og bedste praksis vedrørende risici og hændelser
 d) udveksling af oplysninger og bedste praksis for oplysningskampagner,
 uddannelsesprogrammer og uddannelse og
 e) udveksling af oplysninger og bedste praksis for forskning og udvikling i forbindelse med
 sikkerheden i net- og informationssystemer.
 2. Enhver udveksling af oplysninger, erfaringer eller bedste praksis mellem samarbejdsgruppen
 og Det Forenede Kongeriges relevante nationale myndigheder er frivillig og, hvis det er relevant,
 gensidig.
 Artikel CYB.5: Samarbejde med EU's Agentur for Cybersikkerhed (ENISA)
 1. Med henblik på at fremme samarbejdet om cybersikkerhed og samtidig sikre, at Unionens
 beslutningsproces er uafhængig, kan Det Forenede Kongerige efter indbydelse, som Det forenede
 Kongerige også kan anmode om, fra bestyrelsen for EU's Agentur for Cybersikkerhed (ENISA) deltage
 i følgende aktiviteter, der udføres af ENISA:
 a) kapacitetsopbygning
 b) viden og information og
 c) oplysningsaktiviteter og uddannelse.
 2. Betingelserne for Det Forenede Kongeriges deltagelse i ENISA's aktiviteter som omhandlet i
 stk. 1, herunder et passende finansielt bidrag, fastsættes i samarbejdsordninger vedtaget af ENISA's
 bestyrelse efter forhåndsgodkendelse af Kommissionen og aftale med


text:
Det forenede Kongerige.
 3. Udvekslingen af oplysninger, erfaringer og bedste praksis mellem ENISA og Det Forenede
 Kongerige er frivillig og, hvor det er relevant, gensidig.
 390
 ---pagebreak--- 391 ---pagebreak--- FEMTE DEL: DELTAGELSE I EU-PROGRAMMER, FORSVARLIG ØKONOMISK FORVALTNING OG
 FINANSIELLE BESTEMMELSER
 Artikel UNPRO.0.1: Anvendelsesområde
 1. Denne del finder anvendelse på Det Forenede Kongeriges deltagelse i Unionens
 programmer, aktiviteter og tjenester i henhold hertil, hvori parterne er blevet enige om, at Det
 Forenede Kongerige deltager.
 2. Denne del finder ikke anvendelse på Det Forenede Kongeriges deltagelse i
 samhørighedsprogrammer under målet om europæisk territorialt samarbejde eller tilsvarende
 programmer med samme mål, når deltagelsen sker på grundlag af en eller flere EU-institutioners
 retsakter, der finder anvendelse på de pågældende programmer.
 De gældende betingelser for deltagelse i de i stk. 1 omhandlede programmer fastsættes i den
 gældende basisretsakt og den finansieringsaftale, der indgås i henhold dertil. Parterne når til
 enighed om bestemmelser med tilsvarende virkning som kapitel to [Forsvarlig økonomisk
 forvaltning] om Det Forenede Kongeriges deltagelse i disse programmer.
 Artikel UNPRO.0.2: Definitioner
 I denne del forstås ved:
 a) "basisretsakt":
 i) en retsakt fra en eller flere EU-institutioner om oprettelse af et program eller
 aktivitet, der udgør et retsgrundlag for en foranstaltning og for afholdelsen af den
 dertil svarende udgift, der er opført på Unionens budget, eller for en budgetgaranti,
 som understøttes af Unionens budget, herunder alle ændringer heraf og alle en EU-
 institutions relevante retsakter, der supplerer eller gennemfører retsakten, bortset
 fra retsakter om vedtagelse af arbejdsprogrammer, eller
 ii) en retsakt fra en eller flere EU-institutioner om oprettelse af en aktivitet, der
 finansieres over EU-budgettet og ikke indgår i programmer
 b) "finansieringsaftale": aftaler vedrørende EU-programmer og -aktiviteter i henhold til protokol
 I, som gennemfører EU-midler som f.eks. tilskudsaftaler, bidragsaftaler, rammeaftaler om
 finansielt partnerskab, finansieringsaftaler og garantiaftaler
 c) "andre regler vedrørende gennemførelsen af EU-programmet og -aktiviteten": regler, der er
 fastsat i Europa-Parlamentets og Rådets forordning (EU, Euratom) 2018/104685
 ("finansforordningen"), der finder anvendelse på Unionens almindelige budget, og i
 arbejdsprogrammet eller i indkaldelser eller andre EU-tildelingsprocedurer
 85
 Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle
 regler vedrørende Unionens almindelige budget, om ændring af forordning (EU) nr. 1296/2013, (EU) nr.
 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr.
 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr.
 966/2012 (EUT L 193 af 30.7.2018, s. 1).
 392
 ---pagebreak--- d) "Union": Unionen, Det Europæiske Atomenergifællesskab eller begge, afhængigt af
 sammenhængen
 e) "EU-tildelingsprocedure": en procedure om tildeling af EU-finansiering, der iværksættes af
 Unionen eller af personer eller enheder, som har fået overdraget gennemførelsen af EU-
 midler
 f) "enhed i Det Forenede Kongerige": enhver form for enhed, hvad enten det er en fysisk person,
 juridisk person eller anden type enhed, der kan deltage i aktiviteter inden for rammerne af et
 EU-program eller en EU-aktivitet i overensstemmelse med basisretsakten, og som har ophold i
 eller er etableret i Det Forenede Kongerige.
 Kapitel 1: Det Forenede Kongeriges deltagelse i EU-programmer og -aktiviteter
 Afdeling 1:


text:
Generelle betingelser for deltagelse i EU-programmer og -aktiviteter
 Artikel UNPRO.1.3: Fastlæggelse af deltagelsen
 1. Det Forenede Kongerige deltager i og bidrager til EU-programmer, -aktiviteter eller i særlige
 tilfælde dele af EU-programmer eller -aktiviteter, som er åbne for dets deltagelse og opført i
 protokol I [Programmer og aktiviteter, som Det Forenede Kongerige deltager i].
 2. Protokol I aftales mellem parterne. Den vedtages og kan ændres af specialudvalget om
 deltagelse i EU-programmer.
 3. I protokol I:
 a) identificeres Unionens programmer, aktiviteter eller i særlige tilfælde den del af Unionens
 programmer eller aktiviteter, som Det Forenede Kongerige deltager i
 b) fastsættes deltagelsens varighed, hvorved forstås den periode, hvor Det Forenede Kongerige
 og enheder i Det Forenede Kongerige kan ansøge om EU-finansiering eller kan få overdraget
 gennemførelsen af EU-finansiering
 c) fastsættes specifikke deltagelsesbetingelser for Det Forenede Kongerige og enheder i Det
 Forenede Kongerige, herunder de nærmere bestemmelser for gennemførelsen af de
 finansielle betingelser, jf. artikel UNPRO.2.1 [Finansielle betingelser], de nærmere
 bestemmelser for korrektionsmekanismen, jf. artikel UNPRO.2.2 [Programmer, hvor en
 automatisk korrektionsmekanisme kan finde anvendelse], og betingelserne for deltagelse i
 strukturer, der er oprettet med henblik på at gennemføre disse EU-programmer eller -
 aktiviteter. Disse betingelser skal være i overensstemmelse med denne aftale og
 basisretsakterne samt retsakterne fra en eller flere EU-institutioner om oprettelse af de
 pågældende strukturer
 d) fastsættes, når det er relevant, beløbet for Det Forenede Kongeriges bidrag til et EU-program,
 der gennemføres gennem et finansielt instrument eller en budgetgaranti, og, når det er
 relevant, de nærmere bestemmelser, jf. artikel UNPRO.2.3 [Finansiering i forbindelse med
 programmer, der gennemføres via finansielle instrumenter eller budgetgarantier].
 393
 ---pagebreak--- Artikel UNPRO.1.4: Overholdelse af programregler
 1. Det Forenede Kongerige deltager i EU-programmer og -aktiviteter eller de dele heraf, der er
 anført i protokol I, på de betingelser, som er fastsat i denne aftale, i basisretsakterne og andre regler
 vedrørende gennemførelsen af EU-programmer og -aktiviteter.
 2. Vilkårene og betingelserne i stk. 1 omfatter:
 a) støtteberettigelsen af enheder i Det Forenede Kongerige og andre
 støtteberettigelsesbetingelser vedrørende Det Forenede Kongerige, særlig med hensyn til
 oprindelse, aktivitetssted eller nationalitet
 b) vilkårene og betingelserne for indgivelse, vurdering og udvælgelse af ansøgninger og for
 støtteberettigede britiske enheders gennemførelse af aktionerne.
 3. De vilkår og betingelser, der er omhandlet i stk. 2, litra b), svarer til dem, der gælder for
 støtteberettigede enheder i medlemsstaterne, undtagen i behørigt begrundede særlige tilfælde som
 fastsat i de vilkår og betingelser, der er omhandlet i stk. 1. Hver af parterne kan gøre specialudvalget
 om deltagelse i EU-programmer opmærksom på behovet for drøftelse af behørigt begrundede
 udelukkelser.
 Artikel UNPRO.1.5: Betingelser for deltagelse
 1. Det Forenede Kongeriges deltagelse i et EU-program eller en EU-aktivitet eller dele heraf, jf.
 artikel UNPRO.0.1 [Anvendelsesområde], er betinget af, at Det forenede Kongerige:
 a) inden for rammerne af sin nationale lovgivning gør alt, hvad der står i dets magt, for at lette
 indrejsen og opholdet for personer, der deltager i gennemførelsen af disse programmer og
 aktiviteter eller dele heraf, herunder studerende, forskere, praktikanter eller volontører
 b) sikrer, i det omfang det er under Det Forenede Kongeriges


text:
myndigheders kontrol, at
 betingelserne for, at de i litra a) omhandlede personer kan få adgang til tjenester i Det Forenede
 Kongerige, som er direkte knyttet til gennemførelsen af programmerne eller aktiviteterne, er de
 samme som for statsborgere i Det Forenede Kongerige, herunder med hensyn til eventuelle gebyrer
 c) for så vidt angår deltagelse, der indebærer udveksling af eller adgang til klassificerede eller
 følsomme ikkeklassificerede oplysninger, har indgået passende aftaler i overensstemmelse med
 artikel FINPROV.6 [Klassificerede oplysninger og følsomme ikkeklassificerede oplysninger].
 2. For så vidt angår Det Forenede Kongeriges deltagelse i et EU-program eller en EU-aktivitet
 eller dele heraf, jf. artikel UNPRO.0.1 [Anvendelsesområde], skal Unionen og medlemsstaterne:
 a) inden for rammerne af EU-retten eller medlemsstaternes lovgivning gøre alt, hvad der står i
 deres magt, for at lette indrejsen og opholdet for statsborgere i Det Forenede Kongerige, der
 deltager i gennemførelsen af disse programmer og aktiviteter eller dele heraf, herunder studerende,
 forskere, praktikanter eller volontører
 b) sikre, i det omfang det er under Unionens og medlemsstaternes myndigheders kontrol, at
 betingelserne for, at de i litra a) omhandlede statsborgere i Det forenede Kongerige kan få adgang til
 tjenester i Unionen, som er direkte knyttet til gennemførelsen af programmerne eller aktiviteterne,
 er de samme som for EU-borgere, herunder med hensyn til eventuelle gebyrer.
 394
 ---pagebreak--- 3. I Protokol I kan der fastsættes yderligere specifikke betingelser, der omhandler denne
 artikel, og som er nødvendige for Det Forenede Kongeriges deltagelse i et EU-program eller en EU-
 aktivitet eller dele heraf.
 4. Denne artikel berører ikke artikel UNPRO.1.4 [Overholdelse af programregler].
 5. Denne artikel og artikel UNPRO.3.1 [Unionens suspension af Det Forenede Kongeriges
 deltagelse i et EU-program] berører heller ikke eventuelle ordninger mellem Det Forenede Kongerige
 og Irland vedrørende det fælles rejseområde.
 Artikel UNPRO.1.6: Det Forenede Kongeriges deltagelse i forvaltningen af programmer eller
 aktiviteter
 1. Repræsentanterne for eller eksperterne fra Det Forenede Kongerige eller eksperter udpeget
 af Det Forenede Kongerige kan, medmindre der er tale om punkter, som kun er forbeholdt
 medlemsstaterne, eller et program eller en aktivitet, som Det Forenede Kongerige ikke deltager i,
 deltage som observatører i møder i udvalg eller komitéer eller ekspertgrupper eller andre lignende
 møder, hvor repræsentanter for eller eksperter fra medlemsstaterne eller eksperter udpeget af
 medlemsstaterne deltager, og som bistår Europa-Kommissionen ved gennemførelsen og
 forvaltningen af de programmer, aktiviteter eller dele deraf, som Det Forenede Kongerige deltager i,
 jf. artikel UNPRO.0.1 [Anvendelsesområde], eller som Europa-Kommissionen har oprettet med
 henblik på at gennemføre EU-retten i forbindelse med disse programmer, aktiviteter eller dele deraf.
 Repræsentanterne for eller eksperterne fra Det Forenede Kongerige eller eksperter udpeget af Det
 Forenede Kongerige må ikke være til stede på afstemningstidspunktet. Det Forenede Kongerige
 informeres om afstemningsresultatet.
 2. Såfremt eksperter eller bedømmere ikke udpeges på grundlag af nationalitet, må
 statsborgere i Det Forenede Kongerige ikke udelukkes på grund af nationalitet.
 3. Forudsat at betingelserne i stk. 1 er opfyldt, er deltagelsen af repræsentanter for Det
 Forenede Kongerige i de i stk. 1 omhandlede møder eller i andre møder vedrørende gennemførelsen
 af programmer eller aktiviteter underkastet samme regler og


text:
procedurer, som gælder for
 repræsentanter for medlemsstaterne, navnlig med hensyn til taleret, modtagelse af oplysninger og
 dokumentation, medmindre der er tale om punkter, som kun er forbeholdt medlemsstaterne, eller i
 forbindelse med et program eller en aktivitet, som Det Forenede Kongerige ikke deltager i, og
 godtgørelse af rejse- og opholdsudgifter.
 4. I protokol I kan de nærmere bestemmelser fastsættes om eksperters deltagelse samt Det
 Forenede Kongeriges deltagelse i bestyrelser og strukturer, der er oprettet med henblik på at
 gennemføre EU-programmerne eller -aktiviteterne, jf. protokol I.
 Afdeling 2: Regler for finansiering af deltagelsen i EU-programmer og -aktiviteter
 Artikel UNPRO.2.1: Finansielle betingelser
 1. Deltagelse af Det Forenede Kongerige eller enheder i Det Forenede Kongerige i EU-
 programmer, -aktiviteter eller dele heraf forudsætter, at Det Forenede Kongerige bidrager finansielt
 til den dertil svarende finansiering under Unionens budget.
 2. Det finansielle bidrag har form af summen af:
 a) et deltagelsesgebyr og
 395
 ---pagebreak--- b) et operationelt bidrag.
 3. Det finansielle bidrag ydes i form af en årlig betaling i en eller flere rater.
 4. Med forbehold af artikel UNPRO.8 [Deltagelsesgebyr i årene 2021-2026] udgør
 deltagelsesgebyret 4 % af det årlige operationelle bidrag og underkastes ikke justeringer med
 tilbagevirkende kraft, undtagen i forbindelse med suspension i henhold til artikel UNPRO.3.1, stk. 7,
 litra b), [Unionens suspension af Det Forenede Kongeriges deltagelse i et EU-program] og indstilling i
 henhold til artikel UNPRO.3.3, stk. 6, litra c) [Indstilling af deltagelse i et program eller en aktivitet i
 tilfælde af en væsentlig ændring af EU-programmer]. Fra 2028 kan deltagelsesgebyrets størrelse
 justeres af specialudvalget om deltagelse i EU-programmer.
 5. Det operationelle bidrag dækker aktions- og støtteudgifter og supplerer for så vidt angår
 både forpligtelses- og betalingsbevillinger de beløb, der er opført på det endeligt vedtagne EU-
 budget for programmer eller aktiviteter eller undtagelsesvis dele deraf, og som alt efter
 omstændighederne forøges med eksterne formålsbestemte indtægter, der ikke vedrører finansielle
 bidrag til EU-programmer og -aktiviteter fra andre donorer, jf. protokol I.
 6. Det operationelle bidrag baseres på en fordelingsnøgle defineret som forholdet mellem Det
 Forenede Kongeriges bruttonationalprodukt (BNP) i markedspriser og Unionens BNP i
 markedspriser. De BNP'er i markedspriser, der skal anvendes, skal være de senest tilgængelige ifølge
 Den Europæiske Unions Statistiske Kontor (Eurostat) fra den 1. januar i det år, hvor den årlige
 betaling foretages, så snart den ordning, der er omhandlet i artikel UNPRO.5.2 [Statistisk
 samarbejde], finder anvendelse i henhold til bestemmelserne i denne ordning. Før denne ordning
 finder anvendelse, er Det Forenede Kongeriges BNP det, der er fastlagt på grundlag af data fra
 Organisationen for Økonomisk Samarbejde og Udvikling (OECD).
 7. Det operationelle bidrag baseres på anvendelsen af fordelingsnøglen for de oprindelige
 forpligtelsesbevillinger, som eventuelt forøges som angivet i stk. 5, og som er opført på det endeligt
 vedtagne EU-budget for det relevante år til finansiering af EU-programmer eller -aktiviteter eller
 undtagelsesvis dele deraf, som Det Forenede Kongerige deltager i.
 8. Det operationelle bidrag for et program, en aktivitet eller en del deraf for et år N kan
 opjusteres eller nedjusteres med tilbagevirkende kraft i et eller


text:
flere efterfølgende år på basis af de
 budgetmæssige forpligtelser, der er indgået på grundlag af forpligtelsesbevillingerne for det
 pågældende år, deres gennemførelse og deres frigørelse.
 Den første justering foretages i år N+1, hvor det oprindelige bidrag op- eller nedjusteres i forhold til
 forskellen mellem det oprindelige bidrag og et justeret bidrag beregnet ved hjælp af bidragsnøglen
 for år N på summen af
 a) beløbet for de budgetmæssige forpligtelser, der er indgået på grundlag af
 forpligtelsesbevillinger, der er godkendt i år N inden for rammerne af det vedtagne EU-
 budget, og forpligtelsesbevillinger svarende til genopførte frigørelser, og
 b) eventuelle eksterne formålsbestemte indtægter, der ikke hidrører fra finansielle bidrag til EU-
 programmer og -aktiviteter fra andre donorer som defineret i protokol I, og som var
 disponible ved udgangen af år N.
 Hvert efterfølgende år beregner Unionen, indtil alle budgetforpligtelser, der finansieres over
 forpligtelsesbevillinger fra år N, er betalt eller frigjort, og senest 3 år efter programmets afslutning
 396
 ---pagebreak--- eller efter udløbet af den flerårige finansielle ramme svarende til år N, alt efter hvad der indtræffer
 først, en justering af bidraget for år N ved at reducere Det Forenede Kongeriges bidrag med det
 beløb, der fremkommer ved at anvende bidragsnøglen for år N på de frigørelser, der hvert år er
 foretaget på forpligtelser i år N, der finansieres over Unionens budget, eller fra genopførte
 frigørelser.
 Hvis eksterne formålsbestemte indtægter, der ikke hidrører fra finansielle bidrag til Unionens
 programmer og aktiviteter fra andre donorer som defineret i protokol I, annulleres, nedsættes Det
 Forenede Kongeriges bidrag med det beløb, der fremkommer ved at anvende bidragsnøglen for år N
 på det annullerede beløb.
 I år n+2 eller i efterfølgende år, efter at have foretaget de justeringer, der er omhandlet i andet,
 tredje og fjerde afsnit, nedsættes Det Forenede Kongeriges bidrag for år N også med et beløb, der
 fremkommer ved at gange Det Forenede Kongeriges bidrag for år N og forholdet mellem
 a) de retlige forpligtelser for år N, der finansieres over eventuelle disponible
 forpligtelsesbevillinger i år N, og som følger af konkurrencebaserede tildelingsprocedurer,
 i) fra hvilke Det Forenede Kongerige og enheder i Det Forenede Kongerige er blevet
 udelukket, eller
 ii) for hvilke specialudvalget om deltagelse i EU-programmer i overensstemmelse med
 proceduren i artikel UNPRO.2.1a [Kvasi-udelukkelse fra konkurrencebaserede
 tildelingsprocedurer] har besluttet at kvasi-udelukke Det Forenede Kongerige eller
 enheder i Det Forenede Kongerige, eller
 iii) for hvilke fristen for indgivelse af ansøgninger er udløbet under den suspension, der er
 omhandlet i artikel UNPRO.3.1 [Den Europæiske Unions suspension af Det Forenede
 Kongeriges deltagelse i et EU-program], eller efter den indstilling, der er omhandlet i
 artikel UNPRO.3.3 [Indstilling af deltagelse i et program i tilfælde af en væsentlig
 ændring af et EU-program], er trådt i kraft, eller
 iv) for hvilke deltagelsen af Det Forenede Kongeriges og enheder i Det Forenede
 Kongerige er blevet begrænset i overensstemmelse med artikel UNPRO.3.5, stk. 3
 [Gennemgang af finansielle forhøjelser] og
 b) det samlede beløb for retlige forpligtelser, der finansieres over eventuelle
 forpligtelsesbevillinger for år N.
 Dette beløb for retlige forpligtelser beregnes ved


text:
at tage alle de budgetmæssige forpligtelser, der er
 indgået i år N, og fratrække de frigørelser, der er indgået for disse forpligtelser i år N+1.
 9. Efter anmodning forelægger Unionen Det Forenede Kongerige oplysninger om dets
 finansielle deltagelse som fastsat i de budget-, regnskabs-, resultat- og evalueringsrelaterede
 oplysninger, der er fremsendt til Unionens budget- og dechargemyndigheder vedrørende de EU-
 programmer og -aktiviteter, som Det Forenede Kongerige deltager i. Disse oplysninger forelægges
 under behørig hensyntagen til Unionens og Det Forenede Kongeriges fortroligheds- og
 databeskyttelsesregler og berører ikke de oplysninger, som Det Forenede Kongerige har ret til at
 modtage i henhold til kapitel to [Forsvarlig økonomisk forvaltning] i denne del.
 397
 ---pagebreak--- 10. Alle bidrag fra Det Forenede Kongerige eller betalinger fra Unionen og beregningen af beløb,
 der forfalder til betaling, eller modtages, foretages i euro.
 11. Bilag UNPRO-1 [Gennemførelse af finansielle betingelser] indeholder de nærmere
 bestemmelser for gennemførelsen af denne artikel, jf. dog stk. 5 og stk. 8, andet afsnit, heri. Bilag
 UNPRO-1 kan ændres af specialudvalget om deltagelse i EU-programmer.
 Artikel UNPRO.2.1a: Kvasi-udelukkelse fra konkurrencebaserede tildelingsprocedurer
 1. Hvis Det Forenede Kongerige finder, at visse betingelser, der er fastsat i en
 konkurrencebaseret tildelingsprocedure, udgør en kvasi-udelukkelse af enheder i Det Forenede
 Kongerige, underretter Det Forenede Kongerige specialudvalget om deltagelse i EU-programmer
 inden fristen for indgivelse af ansøgninger i den pågældende procedure og giver en begrundelse
 herfor.Inden for tre måneder efter fristen for indgivelse af ansøgninger i forbindelse med den
 pågældende tildelingsprocedure gennemgår specialudvalget om deltagelse i EU-programmer den i
 stk. 1 omhandlede meddelelse, forudsat at deltagelsesprocenten for enheder i Det Forenede
 Kongerige i den pågældende tildelingsprocedure er mindst 25 % lavere end:
 a) den gennemsnitlige deltagelsesprocent for enheder i Det Forenede Kongerige i lignende
 konkurrencebaserede tildelingsprocedurer, der ikke indeholder en sådan betingelse, og som
 er iværksat inden for de seneste tre år forud for meddelelsen eller
 b) den gennemsnitlige deltagelsesprocent for enheder i Det Forenede Kongerige i alle
 tildelingsprocedurer, der iværksættes som led i programmet eller det foregående program, alt
 efter hvad der er relevant, inden for de seneste tre år forud for meddelelsen, såfremt der ikke
 foreligger lignende konkurrencebaserede tildelingsprocedurer.
 3. Specialudvalget om deltagelse i EU-programmer beslutter ved udgangen af den periode, der
 er omhandlet i stk. 2, om der har været tale om en kvasi-udelukkelse af enheder i Det Forenede
 Kongerige fra den pågældende tildelingsprocedure i lyset af den begrundelse, som Det Forenede
 Kongerige har givet i henhold til stk. 1, og den reelle deltagelsesprocent i den pågældende
 tildelingsprocedure.
 4. Med henblik på stk. 2 og 3 er deltagelsesprocenten forholdet mellem antallet af
 ansøgninger, der er indgivet af enheder i Det Forenede Kongerige, og det samlede antal
 ansøgninger, der er indgivet inden for samme tildelingsprocedure.
 Artikel UNPRO.2.2: Programmer, for hvilke en automatisk korrektionsmekanisme finder anvendelse
 1. En automatisk korrektionsmekanisme finder anvendelse i forbindelse med de EU-
 programmer, -aktiviteter eller dele deraf, for hvilke anvendelsen af en automatisk
 korrektionsmekanisme er fastsat i protokol I. Anvendelsen af denne automatiske
 korrektionsmekanisme kan begrænses til dele af det program eller den aktivitet, der


text:
er fastsat i
 protokol I, og som gennemføres ved hjælp af tilskud, som er omfattet af konkurrencebaserede
 indkaldelser af forslag. De nærmere regler for identificering af de dele af programmet eller
 aktiviteten, som den automatiske korrektionsmekanisme finder eller ikke finder anvendelse på, kan
 fastsættes i protokol I.
 2. Det automatiske korrektionsbeløb for et program eller en aktivitet eller dele deraf er
 forskellen mellem de oprindelige beløb for de retlige forpligtelser, der faktisk er indgået med Det
 Forenede Kongerige eller enheder i Det Forenede Kongerige, og som er finansieret over
 forpligtelsesbevillinger for det pågældende år, og det tilsvarende operationelle bidrag, som Det
 398
 ---pagebreak--- Forenede Kongerige har betalt som justeret i henhold til artikel UNPRO.2.1, stk. 8 [Finansielle
 betingelser], eksklusive støtteudgifter, der dækker samme periode, hvis dette beløb er positivt.
 3. Ethvert beløb, der er omhandlet i denne artikels stk. 2, og som hvert år i to på hinanden
 følgende år overstiger 8 % af det tilsvarende bidrag fra Det Forenede Kongerige til programmet som
 justeret i henhold til artikel UNPRO.2.1, stk. 8 [Finansielle betingelser], forfalder til betaling af Det
 Forenede Kongerige som et supplerende bidrag i henhold til den automatiske korrektionsmekanisme
 for hvert af disse to år.
 4. De nærmere regler for fastlæggelsen af de relevante beløb for de retlige forpligtelser, der er
 omhandlet i denne artikels stk. 2, herunder for så vidt angår konsortier, og for beregningen af den
 automatiske korrektion kan fastsættes i protokol I.
 Artikel UNPRO.2.3: Finansiering i forbindelse med programmer, der gennemføres via finansielle
 instrumenter eller budgetgarantier
 1. Når Det Forenede Kongerige deltager i et program, en aktivitet eller dele deraf, der
 gennemføres via et finansielt instrument eller en budgetgaranti, betales Det Forenede Kongeriges
 bidrag til programmer, der gennemføres via finansielle instrumenter eller budgetgarantier i henhold
 til EU-budgettet gennemført ved afsnit X i finansforordningen, i form af kontantbidrag. Det tilførte
 kontantbidrag forhøjer Unionens budgetgaranti eller det finansielle instruments finansieringsramme.
 2. Når Det Forenede Kongerige deltager i et program, jf. stk. 1, som gennemføres af Den
 Europæiske Investeringsbank-Gruppe, skal Det Forenede Kongerige, hvis Den Europæiske
 Investeringsbank-Gruppe skal dække tab, som ikke er dækket af den garanti, der stilles af Unionens
 budget, betale en procentdel af disse tab til Den Europæiske Investeringsbank-Gruppe svarende til
 forholdet mellem Det Forenede Kongeriges bruttonationalprodukt i markedspriser og summen af
 bruttonationalproduktet i markedspriser i medlemsstaterne, i Det Forenede Kongerige og i ethvert
 andet tredjeland, der deltager i dette program. Det bruttonationalprodukt i markedspriser, der skal
 anvendes, skal være det senest tilgængelige ifølge Eurostat fra den 1. januar i det år, hvor betalingen
 skal foretages, så snart den ordning, der er omhandlet i artikel UNPRO.5.2 [Statistisk samarbejde],
 finder anvendelse i henhold til bestemmelserne i denne ordning. Før denne ordning finder
 anvendelse, er Det Forenede Kongeriges BNP det, der er fastlagt på grundlag af data fra OECD.
 3. De nærmere bestemmelser for gennemførelsen af denne artikel, navnlig for at sikre, at Det
 Forenede Kongerige modtager sin andel af uudnyttede bidrag til budgetgarantier og finansielle
 instrumenter, præciseres yderligere i protokol I, hvor det er relevant.
 Afdeling


text:
3: Suspension og indstilling af deltagelse i EU-programmer
 Artikel UNPRO.3.1: Unionens suspension af Det Forenede Kongeriges deltagelse i et EU-program
 1. Unionen kan ensidigt suspendere anvendelsen af protokol I i forbindelse med en eller flere
 EU-programmer, -aktiviteter eller undtagelsesvis dele deraf i overensstemmelse med denne artikel,
 hvis Det Forenede Kongerige ikke betaler sit finansielle bidrag i overensstemmelse med afdeling 2
 [Regler for finansiering af deltagelse i EU-programmer] i dette kapitel, eller hvis Det Forenede
 Kongerige foretager væsentlige ændringer af en af nedenstående betingelser, der var gældende på
 det tidspunkt, hvor Det Forenede Kongeriges deltagelse i et program, en aktivitet eller
 undtagelsesvis en del deraf blev aftalt og inkluderet i protokol I, og hvis sådanne ændringer har
 betydelig indvirkning på deres gennemførelse:
 399
 ---pagebreak--- a) betingelserne for indrejse og ophold i Det Forenede Kongerige for personer, der deltager i
 gennemførelsen af disse programmer og aktiviteter eller dele heraf, herunder studerende,
 forskere, praktikanter eller volontører, ændres. Dette gælder navnlig, hvis Det Forenede
 Kongerige indfører en ændring af sin nationale lovgivning for så vidt angår betingelserne for
 indrejse og ophold i Det Forenede Kongerige for disse personer, hvilket fører til
 forskelsbehandling mellem medlemsstaterne
 b) der er en ændring i de finansielle udgifter, herunder gebyrer, der gælder for de personer, der
 er omhandlet i dette stykkes litra a), med henblik på udførelse af de aktiviteter, de skal udføre
 for at gennemføre programmet
 c) betingelserne i artikel UNPRO.1.5 (3) [Betingelser for deltagelse] ændres.
 2. Unionen meddeler specialudvalget om deltagelse i EU-programmer, at den har til hensigt at
 suspendere Det Forenede Kongeriges deltagelse i det pågældende EU-program eller den
 pågældende aktivitet. Unionen fastlægger omfanget af suspensionen og giver en behørig
 begrundelse herfor. Medmindre Unionen trækker sin meddelelse tilbage, får suspensionen virkning
 45 dage efter datoen for Unionens meddelelse. Den dato, hvor suspensionen får virkning, udgør
 referencedatoen for suspensionen med henblik på denne artikel.
 Specialudvalget om deltagelse i EU-programmer kan inden meddelelse og suspension og i
 suspensionsperioden drøfte passende foranstaltninger til at undgå eller ophæve suspensionen. Hvis
 specialudvalget om deltagelse i EU-programmer når til enighed om at undgå suspensionen inden for
 den frist, der er omhandlet i første afsnit, træder suspensionen ikke i kraft.
 Under alle omstændigheder mødes specialudvalget om deltagelse i EU-programmer inden for
 perioden på 45 dage for at drøfte spørgsmålet.
 3. Efter referencedatoen for suspensionen behandles Det Forenede Kongerige ikke som et
 land, der deltager i det EU-program, den EU-aktivitet eller de dele deraf, der er berørt af
 suspensionen, og navnlig er Det Forenede Kongerige eller enheder i Det Forenede Kongerige ikke
 længere omfattet af de betingelser, der er fastsat i artikel UNPRO.1.4 [Overholdelse af
 programregler] og protokol I, for så vidt angår Unionens tildelingsprocedurer, som endnu ikke er
 afsluttet på denne dato. En tildelingsprocedure anses for afsluttet, når der er indgået retlige
 forpligtelser som følge af proceduren.
 4. Suspensionen berører ikke de retlige forpligtelser, der er indgået før referencedatoen for
 suspensionen. Denne aftale finder fortsat anvendelse på sådanne retlige forpligtelser.
 5. Det Forenede Kongerige meddeler Unionen, så snart det vurderer, at overholdelsen af


text:
betingelserne for deltagelse er genoprettet, og forelægger Unionen relevante beviser herfor.
 Senest 30 dage efter denne meddelelse vurderer Unionen sagen og kan med henblik herpå anmode
 Det Forenede Kongerige om at fremlægge yderligere beviser. Den tid, det tager at fremskaffe
 sådanne yderligere beviser, tages ikke i betragtning i den samlede vurderingsperiode.
 Hvis Union konstaterer, at overholdelsen af betingelserne for deltagelse er genoprettet, meddeler
 den uden unødigt ophold specialudvalget om deltagelse i EU-programmer om, at suspensionen
 ophæves. Ophævelsen får virkning dagen efter datoen for meddelelsen.
 Hvis Unionen konstaterer, at overholdelsen af deltagelsesbetingelserne ikke er genoprettet, forbliver
 suspensionen i kraft.
 400
 ---pagebreak--- 6. Det Forenede Kongerige behandles igen som et land, der deltager i det pågældende EU-
 program eller den pågældende EU-aktivitet, og navnlig er Det Forenede Kongerige og enheder i Det
 Forenede Kongerige igen omfattet af de betingelser, der er fastsat i artikel UNPRO.1.4 [Overholdelse
 af programregler] og protokol I, for så vidt angår Unionens tildelingsprocedurer under nævnte EU-
 program eller EU-aktivitet, der blev iværksat efter den dato, hvor ophævelsen af suspensionen
 træder i kraft, eller som blev iværksat inden denne dato, for hvilke fristen for indgivelse af
 ansøgninger ikke er udløbet.
 7. Hvis Det Forenede Kongeriges deltagelse i et program, en aktivitet eller en del heraf
 suspenderes, fastsættes Det Forenede Kongeriges finansielle bidrag, der forfalder i
 suspensionsperioden, som følger:
 a) Unionen foretager en ny beregning af det operationelle bidrag efter proceduren i artikel
 UNPRO.2.1, stk. 8, femte afsnit, litra a), nr. iii) [Finansielle betingelser]
 b) deltagelsesgebyret justeres i overensstemmelse med justeringen af det operationelle bidrag.
 Artikel UNPRO.3.2 – Unionens indstilling af Det Forenede Kongeriges deltagelse i et EU-program
 1. Hvis Unionen et år efter den referencedato, der er omhandlet i artikel UNPRO.3.1, stk. 2
 [Den Europæiske Unions suspension af Det Forenede Kongeriges deltagelse i et EU-program], ikke
 har ophævet suspensionen i henhold til artikel UNPRO.3.1 [Suspension af Det Forenede Kongeriges
 deltagelse], skal Unionen enten:
 a) revurdere, på hvilke betingelser den kan tilbyde Det Forenede Kongerige at fortsætte med at
 deltage i de pågældende EU-programmer, -aktiviteter eller dele deraf, og foreslå
 specialudvalget om deltagelse i EU-programmer disse betingelser senest 45 dage efter udløbet
 af suspensionsperioden på et år med henblik på at ændre protokol I. Hvis specialudvalget om
 deltagelse i EU-programmer ikke når til enighed om disse foranstaltninger inden for en
 periode på yderligere 45 dage, træder indstillingen i kraft som omhandlet i dette stykkes
 litra b) eller
 b) ensidigt bringe anvendelsen af protokol I i forbindelse med de pågældende EU-programmer, -
 aktiviteter eller dele heraf til ophør i overensstemmelse med denne artikel under hensyntagen
 til virkningen af den ændring, der er omhandlet i artikel UNPRO.3.1 [Suspension af Det
 Forenede Kongeriges deltagelse] på gennemførelsen af programmet eller aktiviteten eller
 undtagelsesvis dele heraf eller størrelsen af det ubetalte bidrag.
 2. Unionen meddeler specialudvalget om deltagelse i EU-programmer, at den agter at indstille
 Det Forenede Kongeriges deltagelse i et eller flere EU-programmer eller -aktiviteter i henhold til
 stk. 1, litra b). Unionen fastlægger indstillingens omfang og giver en behørig begrundelse herfor.
 Medmindre Unionen


text:
trækker sin meddelelse tilbage, får indstillingen virkning 45 dage efter datoen
 for Unionens meddelelse. Den dato, hvor indstillingen får virkning, udgør referencedatoen for
 indstillingen med henblik på denne artikel.
 3. Efter referencedatoen for indstillingen behandles Det Forenede Kongerige ikke som et land,
 der deltager i det EU-program eller den EU-aktivitet, der er berørt af indstillingen, og navnlig er Det
 Forenede Kongerige eller enheder i Det Forenede Kongerige ikke længere støtteberettiget på de
 betingelser, der er fastsat i artikel UNPRO.1.4 [Overholdelse af programregler] og i protokol I, for så
 vidt angår Unionens tildelingsprocedurer, som endnu ikke er afsluttet på denne dato. En
 tildelingsprocedure anses for afsluttet, hvis der er indgået retlige forpligtelser som følge af
 proceduren.
 401
 ---pagebreak--- 4. Indstillingen berører ikke de retlige forpligtelser, som er indgået før den referencedato for
 suspensionen, der er omhandlet i artikel UNPRO.3.1, stk. 2 [Suspension af Det Forenede Kongeriges
 deltagelse]. Denne aftale finder fortsat anvendelse på sådanne retlige forpligtelser.
 5. Hvis anvendelsen af protokol I eller en del heraf indstilles for så vidt angår de pågældende
 programmer eller aktiviteter eller undtagelsesvis dele deraf:
 a) forfalder det operationelle bidrag, der dækker støtteudgifter i forbindelse med retlige
 forpligtelser, der allerede er indgået, indtil de retlige forpligtelser er opfyldt, eller indtil
 udløbet af den flerårige finansielle ramme, i henhold til hvilken den retlige forpligtelse er
 blevet finansieret
 b) ydes der i de følgende år ikke noget bidrag ud over det bidrag, der er omhandlet i litra a) i
 dette stykke.
 Artikel UNPRO.3.3: Indstilling af deltagelse i et program eller en aktivitet i tilfælde af en væsentlig
 ændring af EU-programmer
 1. Det Forenede Kongerige kan ensidigt indstille sin deltagelse i et EU-program eller en EU-
 aktivitet eller en del deraf, der er omhandlet i protokol I, hvis:
 a) basisretsakten for dette EU-program eller denne EU-aktivitet ændres i et sådant omfang, at
 deltagelsesbetingelserne for Det Forenede Kongerige eller enheder i Det Forenede Kongerige i
 dette EU-program eller denne EU-aktivitet er blevet ændret væsentligt, navnlig som følge af
 en ændring af programmets eller aktivitetens mål og af de tilhørende foranstaltninger, eller
 b) de samlede forpligtelsesbevillinger som omhandlet i artikel UNPRO.2.1 [Finansielle
 betingelser] er forhøjet med mere end 15 % i forhold til den oprindelige finansieringsramme
 for programmet eller aktiviteten eller en del deraf, som Det Forenede Kongerige deltager i, og
 enten det tilsvarende loft i den flerårige finansielle ramme er blevet forhøjet, eller beløbet for
 de eksterne indtægter, der er omhandlet i artikel UNPRO.2.1, stk. 5 [Finansielle betingelser],
 er blevet forhøjet for hele deltagelsesperioden, eller
 c) Det Forenede Kongerige eller enheder i Det Forenede Kongerige er udelukket fra at deltage i
 en del af et program eller en aktivitet af behørigt begrundede årsager, og denne udelukkelse
 vedrører forpligtelsesbevillinger, der overstiger 10 % af forpligtelsesbevillingerne på det
 endeligt vedtagne EU-budget for år N for dette program eller denne aktivitet.
 2. Med henblik herpå meddeler Det Forenede Kongerige specialudvalget om deltagelse i EU-
 programmer, at det i forbindelse med det pågældende EU-program eller den pågældende EU-
 aktivitet agter at indstille protokol I,